COVID-19aren ondorioei aurre egiteko Jaurlaritzak emandako laguntzak gainerako euskarazko komunikabideei zabaltzeko eskatzen du Hekimenek :: berriak :: Udako Euskal Unibertsitatea\nHekimen Euskarazko Hedabideen Elkarteak argitaratu duen oharrak dioen moduan, COVID-19ak eragindako pandemiaren ondorioak latzak izaten ari dira komunikabideen eremuan eta, noski, baita euskarazko hedabideen kasuan ere. Pandemia hasieran egindako azterlanak argi erakutsi zuen, besteak beste, publizitatean jaitsiera nabarmena jasaten ari garela edota harpidetzetan ere murrizketa gertatzen ari dela. Eta horri guztiari pandemia zeharka eragiten ari den bestelako ondorioak ere gehitu behar zaizkio (paperaren, argindarraren edota erregaien garestiztea). Diru-sarrerak murrizten ari diren bitartean, gastuak handitzen ari dira eta horrek asko zailtzen du komunikabideen biziraupena. Hori da komunikabideen egoera, baina guztiona, ez bakar batzuena soilik. Ondorioz, ez da ulertzen Jaurlaritzak laguntza hauek komunikabide jakin batzuetara soilik bideratzea. Are gehiago, bere garaian, azterlanaren emaitzekin batera, euskarazko komunikabideetan pandemiaren ondorioak leuntzeko neurriak ere eskatu genituenean.\nAre gehiago, ez da ulertzen diru-banaketa horretan, euskarazko komunikabideek % 6,6 bakarrik jasotzea. Euskararen normalizazioaren ikuspegitik euskarazko komunikabideen lana ezinbestekoa den heinean, ezin dira COVID-19ak eragindako ondorioen aurrean babesik gabe utzi, txertatu gabe utzi. Izan ere, hori COVID-19aren aurkako txertoa hautatutako batzuei soilik jartzearen parekoa litzateke. Ulergaitza egiten da aldizkari orokorrak, tokiko hedabideak, espezializatuak, herri-telebistak… babes neurri horretatik kanpo uztea. Zer herri-eredu du buruan Eusko Jaurlaritzak dirua horrela banatzen duenean? Zer iritzi du ekosistema mediatikoari buruz?\nHonegatik guztiagatik, Hekimen elkartetik Eusko Jaurlaritzari eskatzen diogu COVID-19ak eragindako kalteak arintzeko helburuz onartutako laguntza hauek euskarazko gainerako komunikabideei ere zabaltzea.


Kataluniako politikariei ezarritako espetxe-zigor altuak Espainiako Estatuak sakonean duen arazoa areagotu baino ez du egiten.\nEspainiaren batasuna bermatzeko, Estatuak errepresio eta indarkeria politikoa darabil, auzia termino demokratikoetan kokatu gabe.\nBeste behin ere, indarkeriaz erantzun dio Espainiako Erresumak Kataluniako auziari, politikari subiranistei kartzela zigor luzeak ezarrita. 9 eta 12 urte arteko kartzela zigorra da autodeterminazio eskubideari eta boto kutxak jartzeari ipini dion prezioa.\nSententzia honek Estatuak sakonean duen arazoa areagotu baino ez du egiten, ez baita gai berau osatzen duten herrientzako eskaintza demokratikorik eskaintzeko. Espainiaren batasuna bermatzeko, errepresio eta indarkeria politikoa darabil, auzia termino demokratikoetan kokatu gabe. Horrek, ezinbestean, Estatuaren lurralde-krisia larriagotu egiten du.\nSORTUk bat egiten du Gure Esku mugimenduak gaur arratsalderako antolatutako mobilizazioekin, eta Ernaik hilaren 17ko eguerdirako deitu dituenarekin. Horiez gain, Kataluniari elkartasuna agertzeko eta sententzia hau salatzeko antola daitezkeen mobilizazioetan parte hartzeko dei egiten du.


Azken bost urteetan dohaintzan jasotako piezekin erakusketa osatu du Durangoko museoak - Durango - Anboto.org\nAzken bost urteetan dohaintzan jasotako piezekin erakusketa osatu du Durangoko museoak\nAnboto 2021-06-11 08:48\nHerritarrei beraien eskuzabaltasuna eskertzeko asmoagaz atondu dute erakusketa Durangoko Arte eta Historia museoan. "Horiek gabe ez genuke egungo bilduma izango", azaldu dute museoko iturrietatik. Uztailaren 11tik aurrera egongo da ikusgai.\nBesteak beste, Leopoldo Zugazak museoaren lehen urteetan eginiko lana azpimarratu gura izan dute museotik. "Bere lanaren emaitza da gaur egun gure harribitxi handia den euskal arte garaikidearen bilduma ikusgarria".\nErakusketa hau osatzeko, azken bost urteetan piezak museoari dohaitzan eman dizkieten artista edo bildumagileen piezak batu dituzte. Besteen artean, Picassoren, Christine Etcheversen, Daniel Tamayoren eta Ramon Zuriarrainen lanak egongo dira ikusgai abuztuaren 29a bitartean. "Une hau aprobetxatzen dugu herritarrak guztion museo bat eraikitzen laguntzera gonbidatzen jarraitzeko, ondare partikularra ondare orokor bihurtzeko, hau da, gure ondarea".


Free chat Moreira salmentak. Ausazko arrotz doan txateatu berehala Moreira salmentak tik.\nFree chat Moreira salmentak\nOngi etorri Chatroulette Moreira salmentakEdozein lekutan, munduko pertsona aleatory bat konektatzeko. Chatroulette Moreira salmentak dezakezu honako aukeren artean aukeratu:- Guztiak pertsona mota Moreira salmentak doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nMoreira salmentak hirien zerrenda:


Udalekuetako haur eta begiraleek #IrrizBlaiJaia egingo dute bihar, Oiangun - Legorretako Udala\n2017 Uztailak 20\nAurtengoan, ordea, bada beste berezitasun bat. Udalekuak Irrizblai aisialdi taldearen eta Udalaren arteko lankidetzaren bitartez kudeatzen ari dira. Irrizblai, euskal kulturgintza eta aisialdia uztartuko dituen Goierri mailako aisialdirako elkartea da, irabazi asmorik gabekoa.\nLegorretan ez ezik, Arama-Altzagan, Itsasondon eta Olaberrian ere Irrizblai taldea ari da udalekuak kudeatzen, eta bihar, uztailak 21, herri horien arteko topaketa egingo da Oiangun. Legorretatik autobusez joango dira.\nUdalekuak amaitu eta gero ere, aisialdian lanean jarraitzeko nahia du taldeak. Legorretari dagokionez, nabari da aisialdirako dagoen interesa. Lehen begirale bilerara 12 gazte joan ziren, eta horrek etorkizunera begira aisialdiaren inguruan lan egiteko aukerak irekitzen ditu.\nOndo dakigunez, herri bizia da gurea, eta, udalekuak aitzakia hartuta, Irrizblaiko kideen laguntzarekin eta aisialdian interesa duten herritarrekin batera, aisialdiko eskaintza osatu eta indartuz joatea da asmoa. Guraso, haur zein begiraleak barne-bilduko dituen proiektua osatzeko aukera polita litzateke, eta horretan saiatuko gara irailetik aurrera.\nEskualdean, helburu hauek lantzen segituko dugu:\nGoierriko aisialdiaren eskaintza osatu eta zabaltzea bere ikuspegirik zabalenean. Herriz herri Irrizblairen proiektua ezagutarazi eta zabaltzeko lana egitea, eta, epe luzera begira, aisialdi taldean parte hartzen duten haurrak euren herrietan bertako etorkizuneko begirale izatea litzateke xedea; haur eta gazteen arteko gurpila sortzea alegia.\nGoierriko aisialdiko sarea sortzea: Ordizian sortutako taldea den arren, inguruko herrietako gazteak ere badira taldean eta herri ezberdinen arteko harremanak eginez, eskualde mailako ekintzak antolatzea.\nEskualdean aisialdian interesa izan dezaketen gazteak trebatzea. Aisialdiko Begirale Ikastaroa Ordizian ateratzeko aukera ematen da Urtxintxa elkartearekin elkarlanean eta Legorretako Udalak diru-laguntza eskaintzen die trebakuntza hau jaso nahi duten herritarrei.\n2017 Abenduak 28 Larunbatean, ume jolasak eta hitzaldia


Tere Irastorzari elkarrizketa, larunbateko 'Sautrela'n | EITB telebista\nTere Irastorzari elkarrizketa, gaur, 'Sautrela' saioan\nErreportajean, mendizaletasunak gure letretan utzitako arrastoa hartuko dute hizpide.\nTere Irastortzak Mundua betetzen zenuten poema liburuaz mintzatu zaigu\nAste honetako 'Sautrela' saioan Tere Irastortzaren bisita izango du Hasier Etxeberriak. Azken lau urteetan libururik kaleratu gabe egon ostean, Mundua betetzen zenuten poema liburua kaleratu du idazle zaldibiarrak. Gertukoen heriotzak utzitako arrastoak agertzen ditu 80 poemetan barrena. Heriotza, samina eta maitasuna bezalako gaiak tartekatzen ditu. "Maitasuna ere badago, eta hortaz, heriotzak osatu ere egiten gaitu", esan izan du Irastortzak.\nErreportajean, mendizaletasunak gure letretan utzitako arrastoari begira jarriko da saioa. Juanra Madariaga idazle eta mendizaleari irakurria diogu mendizaletasunaren gaia gutxitan jorratu dela gure literaturan. Nola da posible hain mendizalea den herriak, mendizaletasuna hain gutxi islatu izana bere literaturan? Galdera horretaz gain, Madariagaren beraren azken liburua izango da erreportajeari hezurdura emango diona: Espedizioa. Idazleak Shisha Pangmara egindako espedizioan bizitakoak kontatzen ditu. Tontorreraino eraman zuen Unai Elorriagaren SPrako tranbia liburua, eta goian zegoela irakurri zuen azken atala. 'Sautrela'k, bere txikian, noski, espedizio horixe bera emulatu gura izan du Madariagarekin, eta Astxiki mendira (Urkiolako Parke Naturala, Abadiño) eramango du literatura.\nJuan Luis Zabala 1990eko hamarkada hondarreko liburu batekin etorriko zaigu: Arantxa Urretabizkaiaren Koaderno gorria-rekin. Urretabizkaiaren hirugarren nobela da Koaderno gorria. Euskal Herriaren eta Venezuelaren artean banatutako ama eta haurren arteko harremanak kontatzen dira bertan.


Roman J Israel, Esq • ZUZEU\nRoman J Israel, Esq –\nEz dago ezer okerragorik zinean eserita egon eta filma hasita berandu sartzen den jendea baino. Gaur jende hori izan naiz. Nere bizitzan lehenengo aldiz zinera 10 minutu berandu sartu naiz. Donostiako punta batean dagoen zine bateko makinatxoan sarrera jasotzen hasi eta hirugarren saiakeran konturatu naiz Donostiako beste puntako zinerako hartu nuela sarrera. Fitipaldirena egin eta errekor denboran aparkatzea lortu ondoren, zinean sartu eta aretozainaren linternaren laguntzarekin eseri naiz, txintik atera gabe. Eseri orduko konturatu naiz ez dudala hil-ala-biziko informaziorik galdu. Eta ordu erdi berandu iritsi banintz, ezta.\nEta zergatik kontatzen dizudan pasadizo luze eta hutsal hau? Ba ez dakidalako nondik hasi Dan Gilroy (Nightcrawler) zuzendariaren Roman J Israel, Esq filmari buruz hitz egiten. Ea ba, saiatuko naiz.\nRoman Israel Los Angeleseko abokatu aktibista da, ile afroduna, jazz musikazalea eta peanutbutter sandwichak bakarrik jaten dituen gizon zarpaila. Gizartearen bidegabekeriak zuzentzen saiatzen den abokatu honek bere printzipioak urratzen ditu lanpostu berri baten presioak bultzata, eta bezero batek emandako informazio pribilegiatu bat erabili ondoren ordainsari eder bat ilegalki lortzen duenean. Erabaki kaskar honek eragin itzela izango du bere bizitzan, eta erabaki okerra hartzen duen protagonista izaki, erredentzioa lortzen saiatuko da, hau berandu eta etsita egiten duelarik.\nEtika eta moralaren inguruko hausnarketak egiten dira filman zehar eta honek, askotan, inpresioa ematen du zerbait sakona kontatzen ari zaigula. Baina hortxe geratzen da, inpresioan, azalean.\nSentsazioa ematen du hasieran proposatzen digutena ez dela sekula betetzen, ez pertsonaien aldetik, ezta tramen aldetik ere. Trama erromantikoa (edo ez?) ere itxi gabe geratzen da, oso azalean eta helburu narratibo konkreturik gabe.\nDenzel Washington-ek 15 kilo gizendu omen zituen Roman Israel gorpuzteko, eta egia esan, berak pertsonaiari ematen dion sinesgarritasuna da nire eritziz film honetan salba daiteken gauza bakarra. Ez da kasualitatea aurtengo Oscar eta Golden Globes sarietarako izendatua izana, Washington-en lana bikaina da. Eta horregatik bakarrik merezi ditu film honek 3 izar.\nDenzel Washington-en lan bikaina eta filman zehar zipriztinduta entzuten dugun musika zoragarria. Nere abestirik kuttunena, hauxe: Childish Gambinoren Baby Boy.\nArte[faktua] 17: Maixa Zugasti, "L.A.A.", "Ahotsak eta itzalak", Iñaki Aldekoa, "Gu orduko hauek" eta "Krokodiloa ohe azpian"\nAsteburu honetan: Brokolia, limoi emultsioa eta izokinarekin eta AMA


Euskal dantzak eta generoa. Ba al dago “neska/mutil” binarismotik ateratzerik? | Kinka\n← Ile sozialak, ile politikoak (II): antropologo estralurtar baten begirada\nIrakasleak eta feminismoa eskolako egunerokotasunean: «Grease» pelikula gelan? →\nEuskal dantzak eta generoa. Ba al dago “neska/mutil” binarismotik ateratzerik?\nPublicado el junio 12, 2013 por abarquin\nNire iloba batek euskal dantza egiten du talde batekin eta, izeba kariñoso moduan, taldearen saio batzuetara joan behar izaten dut, batez ere orain, kurtso bukaeran. Ez naiz ausartzen esaten ez dela nire jarduerarik gogokoena, ez horixe. Santi Leonek horrelako zerbait esan zuen bertsolaritzaren inguruan eta begira zer gertatu zitzaion. Ez dakidanez euskal dantza ere euskaltasunaren esentziaren barruan dagoen (musarekin eta herri kirolekin batera? Trikitia eta polarren ondoan?), badaezpada ez naiz arriskatuko. Beno, barkatu maltzurkeria, kar kar; post honen benetako gaia ez da euskal dantzak gustuko izatea ala ez. Gaurko nire gogoeta da zein rol daukaten emakumeek eta gizonek euskal dantzan eta zein leku dagoen bertan heteronorma jarraitzen ez duen edo jarraitu nahi ez duen ume edo gaztearentzat.\nHasteko azaldu behar dut neuk ere uste dudala etorkizuna (ona izango bada) queer-a izango dela. Etorkizun horrek ez du esan nahi emakumeak gizonak bezalakoak izango garenik, Polanski zinema zuzendariak duela aste gutxi amorruz beteta iragarri zuen bezala, baizik eta nahi dugun bezala izango garela, besterik gabe; norberak nahi duen bezala. Pertsona bakoitzak ez du bere burua momentu oro emakume edo gizon moduan definitu beharko ezta momentu oro gizon ala emakume den argi eta garbi adierazi beharko arroparen bidez, jokaeraren bidez… Alegia, emakume batek ez du zertan izango Polanskiri gustatzen zaizkion modukoa gure egungo gizartean eroso sentitzeko; posible izango da, bai, rubiaz tindatzea eta takoiak eramatea, baina baita ere depilatu gabe eta mahoizko buzo batekin agertzea, edo hori guztia aldi berean, edo hori guztia baina egun desberdinetan… gizartearen santziorik jaso gabe. (Disfrutatzen dut Polanski eta enparauen aurpegiak irudikatzen azkeneko aukera horien aurrean!). Posible izango da, halaber, norberak sexu edota maitasun objektua aukeratzea gizarteak zein generotakoa izan behar den esan gabe. Ze etorkizun majoa, hara!\nHau azalduta, esango dut ezagutzen ditudan dantza taldeak (euskal, pasodoble, tango, swing…) nahiko urruti ikusten ditudala utopia horretatik. Gaia ez dut sakontasunez ezagutzen eta ikusle moduan soilik hitz egiten dezaket. Nire buruari galdetzen diot ea euskal dantzan, adibidez, generoaren inguruko hausnarketarik egin den, bertsolaritzan azken hamarkadan horren emankorra izan dena. Nik ikusle moduan behintzat ez dut igarri.\nIlobaren taldean honakoa ikusten dut. Neska ala mutila zaren arabera, oso arropa desberdina egokitzen zaizu. Bikoteak heterosexualak izaten dira eta generoen rolak diferenteak dira. Mutil dantzak eta neska dantzak ere badaude, baina dantza mistoetan ez dugu ikusiko bi mutil bikote bat osatzen eta rol desberdin horiek egiten; bi neskek bai osatu dezakete bikotea, mutilen faltan. (Dantza taldeetan mutil gutxiago apuntatzen direnez, oso preziatuak dira). Neska batek mutil rola betetzea ondo ikusita dago; beste arloetan bezala, prestigio estatusean igotzea da eta. Mutil batek neska rola betetzea, berriz, barregarria da besteen aurrean, gizonek emakumeen gauzak egitea estatus jaitsiera delako. Bestalde, gay moduan agertzeko beldurra handiegia da gizonek emakumearen rola jokatuta; bollerak, berriz, existitzen ez direnez (gizarteak haiekin itsuarena egitea erabaki du), errazago zaie neskei bikoteak osatzea.\nMutilek osatutako bikoteak ez dira irensteko errazak gure gizartearen parte esanguratsu batentzat. Pasa den udan Kepa Blazkezek eta Xabi Aizpuruak testu eder batean denuntziatu zuten baztertuak izan zirela Donostian gidatutako plaza dantza saio batean bikote bat osatzeagatik.\nGertaera oso indartsua da bere horretan; heteronorma noraino daukagun sartuta adierazten du. Eta Euskal Herrian bertan, ez soilik guri atzerakoiagoak iruditzen zaizkigun auzo erkidego edota herrialdeetan.\nTira, badakigu beste dantza batzuetan antzeko gertatzen dela. Gasteizen swing talde batzuek kalea hartzen dute noizean behin. Bertan ere rolak generikoki banatuta daude argi eta garbi (mutilak gidatzen du eta neskak figuratxoak egiten ditu), mutil gutxiago daude eta oso kotizatuta, mutilen faltan neskek haien artean bikoteak osatzen dituzte baina mutilek inoiz ez…\nEta noiz arte izan behar da horrela? Noiz irekiko dira beste aukera batzuk? Dantzaren munduak tradizioari begira egon behar du soilik (eta tradizioa patriarkatua da) edo etorkizunari begira ere ba al dauka zer hausnartu?\nZorionez, beste batzuk proposamen interesgarriak egiten ari dira, non eta nahiko “binarizatuta” dagoen dantza jakin batean: tangoan. Tango queera da. Mariana Docampok ezin hobeto azaltzen zuen zer den Pikara magazine blogean, apur bat oharkabe pasatu zen artikulu batean: “una práctica donde dos personas, sin importar su identidad, puedan bailar tango en el rol que deseen”. Testuari egindako komentario batean hau ere azpimarratu dut: “Como argentina que soy me llena de orgullo que se lleve a cabo esta iniciativa. Me encanta que se pueda bailar tango entre dos personas y no entre dos sexos”.\nArranopola, zirraragarria iruditzen zait. Ezin dut etorkizun hobea irudikatu.\nGora tango queera!\nGora euskal dantza queera!\nEsta entrada fue publicada en anitzak y etiquetada binarismoa, dantza, generoa, queer. Guarda el enlace permanente.\n11 respuestas a Euskal dantzak eta generoa. Ba al dago “neska/mutil” binarismotik ateratzerik?\njunio 13, 2013 en 12:31 pm\nGora, gora eta gora!!!\nBetiko legez, oso azterketa zorrotza eta elefante tamainako egiak (ezin da behar beste azpimarratu gure gizartean gizonena egitea estatusean gora egitea dela emakumeentzat, baina andreena egitea gizonentzat, aldiz, jaistea). Dantza garaikidea kenduta, nik dakidanagatik dantza guztiak guztiz estereotipatuak dira genero rolei dagokienez. Niri bereziki jasanezina egiten zait hori ballet klasikoan, eta, zeresanik ez, bere deribatu deportiboetan: irristaketa artistikoan eta gimnasia erritmikoan.\nTxalo eta txalo nik ere amesten dudan etorkizun queer horren deskribapenagatik: nik ikusten dudan bezalaxe azaldu duzu: «hori guztia aldi berean, edo hori guztia baina egun desberdinetan… gizartearen santziorik jaso gabe… norberak sexu edota maitasun objektua aukeratzea gizarteak zein generotakoa izan behar den esan gabe». Gure begiek ikusiko balute!!!\naritz ibañez dijo:\njunio 13, 2013 en 12:45 pm\nAritz Ibañez naiz, Iruñeko dantzaria. Gai arras interesgarria atera duzu mahai gainera eta puri-purian dena han hemenka! Esate baterako Baztan aldean, zenbait urte daramatzate mutil-dantzetan mutilek soilik, ala neskek ere pare hartzen ahal duten eztabaidatzen, eta momentuz luzerako doa kontua. Beste zenbait tokietan (Zuberoan, Kortes-en, tradizio berriak sortu dituzten hainbat herrietan…), gai honi buruzko erreflexioa egin behar izan dute eta toki bakoitzean eman diote irtenbidea modu batean ala bestean.\nNire ustez, beraz, dantzaren munduan bizien dagoen eztabaidetako bat da hau. Gure taldearen kasuan (Iruñeko Duguna), beste zenbait taldetan ezagutu genuen ereduari jarraikiz (Eibarko Kezka, Elgoibarko Haritz), mutilak alde batetik eta neskak beste alde batetik ensaiatzea baztertu eta denak elkarrekin ensaiatzera pasa ginen duela 5-6 urte. Neskek mutilen dantzak ikasten dituzte eta mutilek neskenak, denei eskatzen zaie berdin. Gero emanaldietan saiatzen gara tokian-toki hartu dituzten erabakiak aintzat hartzen, baina beti malgutasunez. Emazteak dantzaren mundutik aparte egon dira neurri handi batean, gizonek apartatuta, gizarteko beste zenbait funtzioetatik apartatuta egon diren bezala. XXI. mendean, guretako hori ez da onargarria eta honi buruzko erreflexio bat ezinbestekoa da. Dantza taldeetan neskei nola eman merezi duten parte hartzea? Gu horretan saiatzen gara.\n2009. urtean tradizio berri bat abiatu genuen Iruñean, San Fermin Aldapakoaren Ezpata-dantza. Eibarko Kezkakoen Arrateko Ezpata-dantzaren ereduari jarraikiz, neskak edo mutilak ez, dantzariak hartu genituen aintzat dantzak eta jantziak sortzerakoan, eta beraz, dantzariek dantzatzen dute bertan, zango artean zer duten, horri erreparatu gabe.\nTradizioa patriarkatua dela diozu, eta ez naiz ni hori ukatuko duenik, baina niri min egiten dit tradizioa beti balore txarrekin lotzea! Tradizioan gizonek elkarrekin dantzatu izan dute, Argentinara joan behar izan gabe.\nAdibide bat baino ez da, gehiago ere badaude!\nGai honi buruzko kezka hor da eta poliki-poliki saiatzen ari gara, ahal dugun gisan, modu egokienean bideratzen.\nIzena aldatu dizut nahi gabe, Amelia… barka!\nOier Araolaza dijo:\njunio 13, 2013 en 1:41 pm\nOso sarrera interesgarria Amelia.\nArrazoi duzu, euskal dantzan, oro har, ez dago zirrikitu askorik heteronormatik kanpo. Esango nuke gogoetak oso eremu txikietan eta urratsak ere oso urri eman direla, baina urrats txiki-txiki batzuk eman dira, hala ere. Urrats horiek momentuz genero bereizketarik gabeko dantzen eremutxo bat eraikitzera joan dira nagusiki. Alegia, orain gutxi arte gizonezkoen eremu itxitzat jotzen ziren zenbait dantzetan, emakumeak integratzea, eta zenbait kasutan genero ezaugarri bereizgarririk gabe. Azken horren emaitza genero markarik gabeko dantzariak dira, dantzariak besterik gabe, generoa aintzat hartu gabe, ez jantzi eta ez koreografiari dagokionez. Urrats txikia da, eta zenbait talde eta dantzatan solikik gertatu da oraingoz, baina bidea egiten ari dela iruditzen zaigu, nahi baino polikiago bada ere.\nBikote dantzen kasuan, esango nuke eremu desberdinak bereiztu behar direla, dantzak berak baino testuinguruak baldintzatzen baitu rola eta heteronorma. Fandangoa bera oso era desberdinetara gorpuzten(!) da erromeria «libre» batean, dantzaldi gidatu batean edo talde baten emanaldi-ikuskizun batean.\nTangoa aipatu duzu artikuluan, eta oso adibide paradigmatikoa da hasierako tangoak nagusiki gizonek gizonekin dantzatzen baitzituzten. Harrigarria da ohartzea nola bikote homoarekin (gizon-gizon) hasi, gero bikote heterora (emakume-gizon) pasatu, eta transizio horretan genero rol sendoak eraiki diren. Orain identitatea aintzat hartu gabe rol-en hautaketa librea erabiltzen hasi garelako pozten garen. Pozik gaude jokatu beharreko rola hautatu dezakegulako gure genero identitateak baldintzatu gabe, baina irudipena dut rol-ak tangoarekiko konsunstantzialak direla dioen arraina irentsi dugula.\nIaz zenbait dantza solte txapelketetan bi neskak osatutako bikotea aurkeztu zen. Zenbaitek, aitzindaritzat jo zuen. Gure tradizioa zein gutxi ezagutzen dugun frogatzen dute horrelakoek. Genero bereko dantzariek bikotean dantza egitea gure tradizioan ohikoa izan da. Emakumeek, lehen eta orain, elkarrekin dantzatu izan dutela jakina da, baina gizonezkoek ere, emakumeekin baino maizago beraien artean, bikote dantzetan ere bai, dantzatu izan dute. Horra adibide polit bat: http://www.dantzan.com/bideoak/bizkaiko-jotak-arratiako-jotak\nHezkuntza Orokorreko irakasleei dantza ikastaroak eskaintzen dizkiegunean, Aiko taldearekin ikasitako «Maritxu eta Bartolo» terminologia erabiltzen dugu dantzen rolak banatzeko. Baina ohar argi batekin: «Guri bost ajola zaigu zuetako bakoitza bere bizitza erreal zein fikziozkoan Maritxu(a) ala Bartolo den, edo zernahi delarik ere Maritxu(a)rena ala Bartolorena egin nahi duen. Hau dantza baino ez da, ez zaigu inporta zuen generoa ez sexu identitatea. Baina bikotean dantza egitea motorrean ibiltzea modukoa da. Terko jarriz gero biren artean gidatu liteke motorra, baina nik aukeran nahiago kaskoa ipinita eta bakarrak gidatzea, eta besteak errebueltetan gorputzarekin albo batera eginez laguntzea. Biok gidatu nahi baduzue egin txandaka. Orain, bakarrik eskatzen dizuegu aukeratzeko Maritxu(a) ala Bartolo izango zareten. Lasai, balts bat dantzatzeko bakarrik izango da.»\nEskerrik asko komentarioengatik!\nOso gustura ikusi ditut bai bideoak bai Aritz Ibañezek gaiaren inguruan tuiteatu dituen argazkiak (http://sustatu.com/1371125753356?utm_source=newsletter&utm_medium=email). Bestalde, asko poztu naiz jakiteaz talde batzuetan gaia presente dagoela eta bideak bilatzen ari direla (ea hausnarketa beste talde batzuetara zabaltzen den 🙂 ).\nNire kezka hezkuntzarekin ere lotuta dago. Binarizatuta dauden dantza taldeetan (berdin zein dantza den), gizarte osoan gertatzen dena islatzen da, ados: emakumeek eta gizonek itxura eta rol desberdinak dauzkate eta betiko estereotipoekin lotuta daude. Islatu, beraz, bai, baina ez hori bakarrik. Aldi berean talde horietan ere umeak eta gazteak ikasten ari dira, hezten ari dira: talde horiek binarismoa birproduzitzen dute, hedatzen laguntzen dute.\n(Nire ustez generoaren inguruko gogoetak ekarpen interesgarri batzuk egin ahal dizkio dantzaren berriztatzeari).\nAusnarketa beste talde batzuetara zabaltzeko orduan daukagun arazo handi bat inbilibilitatearena da. Gizarte honetan gatazkak erakartzen ditu fokoak, urrats baketsuak itzalean geratzen dira. Adibidez, urtero irailaren 8an begi guztiak gaztakara begira jartzen dira, Hondarribiara begira. Egun berean, beste toki batean, Arraten, dantza eta tradizioa genero berdintasunean ari da, baina eredu hori inbisiblea da, baita feminismoarentzat ere. Ondorioz, tradizioan generoarekin jokatzeko eredu desberdinak daudela ez da ezagutzen, soilik gatazka eragiten dutenak ezagutzen dira, eta horrek bide hauek zabaltzea saihestu eta mugatzen du.\nUmeekin nahiko esperientzia kaskarra izan dut. Seme-alabekin zur eta lur geratu naiz zein txiki direnetik hartzen duten kontzientzia beraien genero roletaz. Bagenekien jaio orduko umeak generoaren arabera desberdin jantzi, zaindu, tratatu, hitz egin eta laztantzen ditugula. Bereizketa horiek kontrolatzen saiatu arren —norberak bere burua ere ez du kontrolatzen beti, eta zer esanik ez ingurukoak—, bagenekien nahi eta nahi ez umeek identitate sexuala ongi definituta jasoko zutela. Baina ez nuen espero hain azkar eta hain modu bortitzean adieraziko zutenik. 2-3 urtekin oso argi zuten beraien identitatea eta jokatu beharreko rola. Eta hortik aurrera horretan sakontzen joaten direla ohartu gara. Badaukagu lana rol horiek pitzatu eta queer izaera transmititzen gure seme-alabei.\nDantzan.com-en eman dugu sarrera honen berri: http://www.dantzan.com/albisteak/euskal-dantzak-eta-generoa\nXabier Etxabe dijo:\njunio 14, 2013 en 12:07 pm\nOndo dago dantzariok eta dantza taldeok geure buruaz hausnarketak egitea eta kritikak onartzea. Esandako gauza askorekin konforme nago ni ere, baina oraindik ere harritu egiten naiz euskal dantzak beti tradizioaren ikuspegi itxienarekin lotzen ditugunean.\nIzan ere, eta hori ere aipatu beharko genuke, helduen dantza taldeetan behinik behin, dantza dela neskak eta mutilak elkarrekin entsaiatzen duten diziplina gutxienetako bat. Eta oraindik harridura handiagoa sortzen dit, kirolaren eredua hor egonda, inor gutxik kritikatzea eredu horiek: hor bai, txiki-txikitatik, neska taldeak alde batean, eta mutilak bestean. Hor ez dago eredu parekiderik. Ez du inork eskatzen Realean gutxienez sei jokalari emakumezkoak izatea eta bost gizonezkoak, parlamentuan bezala. Eta natural-natural ikusten dugu hori, ezta? Nola nahastuko ditugu denak talde berean!\nEz dezagun ahaztu kirola ere, dela futbola, dela saskibaloia, dela rugby-a, tradizioa dela. Eta eredu sortzailea, kultur aktibitateak diren baino askoz indartsuagoa gainera.\njunio 14, 2013 en 3:15 pm\nAmelia sarrera bikaina oraingoan ere! 🙂\nGure herriko gazteok Euskal Dantzen tailerra abiaraztera goaz udako jai guztietan dantzarako prest egoteko eta zure sarrera hau mahaigaineratu berri dut taldean apurtxo bat hausnartzeko eta Euskal Dantza Queerra planteatzeko, ea nola hartzen duten ideia, niri behintzat bikaina iruditzen zait! Gora Euskal Dantza Queerra!\nMaiteminduta nago zure blog honekin. Jarraitu horrela!\nLander DGO dijo:\njunio 15, 2013 en 9:20 pm\nNi txistularia naizen aldetik, ongi ezagutzen ditut «euskal dantza tradizionalak», ez dantzatzeko moduan, baina bai asko nondik datozen eta nola heldu diren guganaino.\nDantza batzuk, lehenago gure herrian nekazal giroan egiten ziren lanen teatralizazio bat besterik ez dira, adibidez:\n– Kaskarotz: kostaldeko arrantzaleen emazteak arrainarentzako saskiarekin\n– Zozo dantza: Emakume batzuk igitaiekin eta gari sorta batzuekin\n– Zahagi dantza: Gizonezkoak atxurrarekin lurra jorratzen\nEta ezagutzen ez ditudan asko ziurrenik.\nNiretzat, dantza hauek badaukate generoa, asmatu zirenean, orokorrean, genero zehatz bateko pertsonek egiten baitzituzten lan hauek.\nBeste alde batetik, badira beste era bateko dantzak, norbaiten omenez edo norbait agurtuz egiten direnak, adibidez:\n– Hainbat ezpata dantza\n– Oñatiko Korpuzti eguneko dantzak\nEta kasu honetan ere, beste hainbat. Hauetan, nire ustez behintzat, zein generotako dantzariak ari diren dantzatzen ez du axola, ez baitago dantzan bertan horretarako pistarik ematen duenik. Hori bai, nire gustorako, ezpata-dantzariak neska edo mutilak izan, orain erabiltzen den jantzia erabili beharko lukete, dantzak berak estetika oso markatu bat baitu eta estetika hori aldatzea dantza bera aldatzea litzateke eta.\nBadira ere hainbat soka-dantza Euskal Herrian, mutilek dantzatzen dituztenak neskak plazara atereaz. Hauen inguruko nire eritzia, denen gustokoa izango ez bada ere, horrela mantentzea da (ez naiz talibana nire eritziarekin hala ere). Eta nire arrazonamentua dantza hauek ere zerbait islatzen dutela da, izan ere badaude beste sokadantza batzuk (bat behintzat bai, Lekeitioko nesken soka-dantza) non garatu den ingurunearen berezitasunagatik neskek dantzatzen dutena gizonak plazara atereaz.\nAzkenik, gogoratu nahiko nuke gaur egun Gipuzkoako dantzen artean neskek egiten dituzten batzuk (Makil txikien dantza, zinta dantza…) lehen gizonezkoen dantzak zirela (brokel dantza saileko dantza guztiak edo gehienak bezala). Hala ere, orain dela urte ez gehiegi dantza batzuk neskek egin zitzaten erabaki zen, eta gaur egun horrela ezagutzen ditugu.\nEz nuke hitz hauekin inolako sentsibilitaterik mindu nahi. Dantza taldeak txistuz lagunduz eta bestelako iturrietatik edanda garatu ditudan ideiak adierazi besterik ez nuen egin nahi.\nDena den, ez dezagun ahantzi tradizioa hilik dagoela iruditu arren, guztiz bizirik dagoen zerbait dela, eta gaur ezagutzen duguna ez dela orain urte batzuk gure aurrekoek ezagutzen zutena, ezta hemendik urte batzuetara gure ondorengoek ezagutuko dutena ere.\nEskerrik asko, Amelia, horrelako post interesgarriagatik.\njunio 25, 2013 en 10:08 pm\nOso interesgarria: Emakumeak Tolosako bordon-dantzarien artean lehen aldiz (http://www.dantzan.com/albisteak/emakumeak-tolosako-bordon-dantzarien-artean-lehen-aldiz).


Tabernako bakarrizketa, Altzürüküko Xiru festibalean | Culture | KAZETA\nTabernako bakarrizketa, Altzürüküko Xiru festibalean\nAltzürükün Patxo Telleriak zuzendutako eta Mikel Martinezek antzezturiko “Tabernaria, instrukzioak botatzeko ondo bat kaña” bakarrizketa ikusteko aukera izanen da apirilaren 19an, Xiru festibalaren barnean.\nKazeta|15/04/2019 09:13|0 commment Updated at:\nMikel Martinez antzezten, otsailean, Donostiako elkarte batean. (TARTEAN Teatroa)\nGaragardoak zerbitzatzen trebea da tabernaria. Tratuan diskretua eta atsegina, usaiaz. Baina usu ohartu ez arren, ainitz badu errateko barraren gibelean izaten den horrek. Trantze horretan murgiltzen da Tartean Teatroa konpainiak egin eta Loraldiaren laguntzarekin kalean den “Tabernaria. Instrukzioak botatzeko ondo bat kaña” antzezlana. Bakarrizketa da, formatu ttipikoa, 30 minutuko iraupena duena. Ikusleak oso gertutik biziko du tabernariaren arrangura.\nIkusgarria heldu den apirilaren 19an gaueko 21:00etan ikusi ahalko da, Altzürüküko Xiru festibalean. Mikel Martinezek antzezturik, tabernariak bere ohiko bezeroak bilduko ditu garagardo bat ongi botatzen duelako erakusteko. Baina bakarrizketa aitzina joan ahala, bere desirak, zalantzak eta beldurrak agertuko dira.\nPatxo Telleria obraren idazle eta zuzendariaren arabera, tabernaria “gizon zintzoa da, agian kontzientzia sozial gehiegirik gabea”. Alta, lanbidea, frustrazioa, maitasuna, turismoa, lan baldintzak, mundu zaharra eta berria... gisa horretako gogoetak plazaratuko dizkie bere bezeroei. Mikel Martinezek, bere aldetik nabarmendu du batzuetan sumatu duela pertsonaiak dioenarekiko “onespena” izaten dela publikoaren aldetik, “irribarrez eta samurtasunez”.\nAntzezlanak badu beste ezaugarri bitxi bat ere, istorioa kontatzeko moduari dagokiona, hain zuzen. Atzetik aurrera kontatua baita. “Dramaturgo bezala ariketa hori egin nahi nuen. Askotan bukaeran dago giltza, eta, nik, kasu honetan, alderantziz kontatzearen dramaturgia ariketa egin nahi nuen”, azaldu zuen Patxo Telleriak Garak argitaratzen zuen Gaur8 gehigarrian.


0Izeta II.ak eta Telleria II.ak arazorik gabe lortu dute finala jokatzeko txartela - GARA\nHarri-jasotzea | Gabonetako Torneoa\n0Izeta II.ak eta Telleria II.ak arazorik gabe lortu dute finala jokatzeko txartela\nEz zen ezusterik izan, eta Izeta II.ak eta Teleria II.ak lortu zuten atzo eguerdian Etxalarren Gabonetako Torneoko finala jokatzeko txartela. Finalean, gainera, Izeta III.a eta Izeta IV.a izango dituzte aurrean; Izeta II.aren anaia eta semea, alegia.\nBost harri ezberdin erabili zituzten, eta guztira 110 jasoaldi egin zituzten Aiakoak eta Urnietakoak. Aurrean, bi nafar izan zituzten, Bertiz eta Ariztegi, eta azken horiek 102 jasoaldi lortu zituzten. Leku berean aizkorako torneoko bigarren finalerdia ere jokatu zen, eta Xabier Mindegiak irabazi zion Oihan Larretxeari, finala jokatzeko txartela eskuratuz. Bertan Jexuxmari Mujika izango du aurrez aurre.\nLauko sokatirako denboraldia amaitzeko jardunaldi bakar bat falta da, eta hori datorren larunbatean jokatuko da, Ibarran. 300 kiloko ligaxkako azkeneko jardunaldian, lehen ekinaldian nagusi izan ziren taldeak izan ziren berriz ere nagusi. Sokarri A, Sokarri B, Abadiño A, Ibarra B, Ñapurrak B eta Berriozar A sailkatu ziren finalera. Horrenbestez, Sokarri izan da finalean bi talde sartu dituen klub bakarra.\nEmakumezkoetan, 260 kiloko bigarren jardunaldia jokatu zen, eta oraingoan Badaiotz izan zen garaipena erdietsi zuen taldea. Ibarrak irabazi zuen lehenengoa, eta oraingoan alderantziz izan zen. Azken jardunaldirako emozioa gainezka egongo da, bi taldeon artean baitago txapela. Berriozar, Ibarrako bigarren taldea eta Artzeniegako biak sailkatu ziren faboritoen atzetik.


Twitter eta bere trending topic-ak | Deusto's Littera Media\nHome > Microblogging\t> Twitter eta bere trending topic-ak\nNork esango liguke Twitter erabiltzen hasi ginenean populartasun maila hauetara helduko zenik? Twitter gai guztiez mintzatzeko eztabaida-tresna da. Modu honetan, telebistaren lagun bihurtzea aurretiaz ikusitako gertakizuna zen, telebistak gai guzti hauek ikus-entzule guztientzako ohizkoak bihurtzen ditu eta.\nPilar Veigak Hipervideo LAB-en publikatutako blog-post-ean agertzen denez, Espainiako kateak erabat eguneratu dira zentzu honetan. Gaur egun, telebistako kateak berak dira euren edukiak trending topic bihurtzeaz kexkatzen direnak. Twitter-en blogg-ean, esaterako, telebistako ekoizleentzako gida kontseliaria topa daiteke. Horretan, partizipazioa hobetzeko eta ikusle kopurua handitzeko laguntza ematen da. Oso inportantea da motibazioa; ikusleak ikusi behar du saioaren parte izan daitekeela. Kontuan izan behar da Twitter-ek aurretiaz atzeman daitekeen ideia batzuk jarraitzen dituela telebistarako: Bisita gehien jasotzen duen momentua programaren emisioaren bitartean ematen da, aurreko 15-30 minutuak bigarren izanik eta hirugarren saioaren osteko 10 minutuak. Inportantetzat jotzen da iragarkietara joaten zaren bakoitzean behin edo bitan jartzea hashtag-ak. Horretaz aparte oso inprotantea da oso argi dagoen hashtag bakarra aukeratzea.\nHau guztiaz mintzatu eta gero, aipatu beharrekoa da trending topic-etatik abiatuz sorturiko telebista katea, TwitTV. Youtubetik ateratako bideoak hartu eta erakusten ditu, aukeratutako trending topic-aren arabera.\nZelan sartu zaitezke TwitTV-n? Zelan bilatu daiteke?\nTekleatu TwitTV google-en, sartu webgune ofizialean eta sakatu Twitter-eko gai baten esteka. Orduan, bideo bat agertuko zaizu, webguneak aukeratzen duena. Bideo gehiago ikusi nahi badituzu, klikatu hashtag-en zerrendan.\nDialez ere aldatu daiteke, baita tendentziak eta etiketak ikusi ere. Bilaketa zehatzago bat nahi izatekotan, herrialdeka edo hirika topa daiteke informazioa. Modu berean, leku zehatz bateko hadstag-en zerrendan dauden trending topic-ak ere ikus daitezke.\nTwitTv-rekin, mundu osoko trending topic-en esanahia aztertu ahal izango duzu era ezberdin batean, pil-pilean dauden gaiez osaturiko zerrenda eskaintzen baitu.\nChica de la tele, La Televisión y sus trending topics (2011.01.24) , http://www.chicadelatele.com/2011/01/24/la-television-y-sus-trending-topics (2011.11.31)-n jasoa\nTopics Tv, webgune ofiziala, http://trendingtopicstv.com/ (2011.11.31)-n jasoa\nSimon Dumenco, GetGlue’s Three Most Checked-In New Fall TV Shows This Week Have Been Renewed (15.11.2011), http://adage.com/article/trending-topics/getglue-a-good-predictor-tv/231005/ (2011.11.31)-n jasoa\nPilar Veiga, Los Trending Topics de la televisión en España (2011.10.26), http://blog.dnovae.com/index.php/los-trending-topics-de-la-television-en-espana (2011.11.31)-n jasoa\nUsain Bolt: Jamaikatik sarera Internet 2.0: Nor zara?


20 dantza konpainia izango dira Leioako Umore Azokan — dantzan.eus\nHemen zaude: Hasiera › Albisteak › 20 dantza konpainia izango dira Leioako Umore Azokan\nLarrua, Tio Teron, Elirale, Krego-Martin eta Lasalaren estreinaldiak, eta horrez gain Amaia Elizaran, Amico Teatro, Input konpainia, Organik, Bilbobasso, Chey Jurado, Node Akziona!, Kolektibo Baakai Katiuska, Los Moñekos, Hermanas Gestring, Andoni Aresti Dantza Eskola, Denis Santacana eta Fundación Fidias-en dantza ikuskizunak. Dantza eskaintza oparoa dakar berriz ere Leioako Umore azokak. Antzerkia, dantza, zirkua eta umorea izango dira nonahi maiatzaren 17tik 20ra Leioan egingo den Umore Azokan; 4 egunez agertoki erraldoi bilakatuko da Leioa. Azokan parte hartuko duten 40 konpainiek 100 emanaldi eskainiko dituzte; konpainia horien erdiak dantza-konpainiak dira.\nSorkuntza sektorearen ikuspuntutik, Leioako Umore Azokak Euskal Herriko Kaleko Arteen funtsezko erreferentzia izaten jarraitzen du. Euskal Herriko ia konpainia guztiek orain arte ikusi gabeko ikuskizunak ekarriko dituzte Leioako kaleetara. Dantza estreinaldiak izango dira, besteak beste, dantza garaikidea eta break dancea uztartzen dituen Proyecto Larruaren Ozkol; Tio Teronen Semeak taldearen Festamentua; Eliraleren Bihotz2 proposamena, Krego-Martin Danzaren Moliendo cafe lana eta Lasalaren Microclimate, IU eta Female ikuskizunak.\nHemen zerrendatu dizkizuegu Umore Azokan izango diren dantza ikuskizunen ordutegiak egunez egun eta konpainia eta emanaldi bakoitzaren inguruko xehetasunak.\nAmaia Elizaran (Euskal Herria): "Pool", 19:00etan eta 21:30ean Udaletxeko plazan.\nAmico Teatro (Euskal Herria): “Amico on the beach” 19:30ean, Boulevard Udondon.\nInput konpainia (Euskal Herria): “Un.Y.Dos”, 19:30ean Udaletxeko plazan.\nElirale Dantza Konpainia (Euskal Herria): “Bihotz2″, 20:00etan Udaletxeko plazan. eta maiatzaren 18an, ostirala, 20:30ean Pinoloson.\nOrganik (Euskal Herria): “Malditas”, 22:00etan San Juan Bautista plazan.\nCie. Bilbobasso (Frantzia): “Amor”, 23:00etan Boulevardean.\nLasala (Euskal Herria): “Microclimate”, 23:30ean Errekalde plazan.\nKrego-Martín Danza (Euskal Herria): “Moliendo café”, 18:30ean eta Boulevardean.\nChey Jurado (Extremadura): “Agua”, 19.00etan Udaletxeko plazan.\nNode Akziona! (Euskal Herria): “Tria”, 20:00etan Ondizen.\nInput konpainia (Euskal Herria): “Un.Y.Dos” , 20:30ean Udaletxeko plazan.\nAmico Teatro (Euskal Herria): “Amico on the beach”, 20:30ean Boulevard Udondon.\nElirale Dantza Konpainia (Euskal Herria): “Bihotz2″, 20:30ean Pinoloson\nKolektibo Baakai Katiuska (Katalunia/Euskadi): “egurRa”, 20:30ean Boulevadean.\nLos Moñekos (Katalunia): “We-ding!”, 20:30ean San Juan Bautista plazan.\nHermanas Gestring (Andaluzia): “Good Girl”, 21:00etan Udaletxeko plazan.\nLasala (Euskal Herria): “Female”, 21:30ean Ondizen.\nLasala (Euskal Herria): “IU”, 22:00etan Ondizen.\nCie. Bilbobasso (Frantzia): “Amor”, 23:30ean Boulevardean.\nKrego-Martín Danza (Euskal Herria): “Moliendo café”, 13:30ean Boulevardean.\nProyecto Larrua (Euskal Herria): “Ozkol” , 18:00etan Udaletxeko plazan.\nLos Moñekos (Katalunia): “We-ding!”, 18:30ean San Juan Bautista plazan.\nHermanas Gestring (Andaluzia): “Good Girl”, 19:00etan Udaletxeko plazan.\nChey Jurado (Extremadura): “Agua”, 20:00etan Udaletxeko plazan.\nTio Teronen Semeak (Euskal Herria): “Festamentua”, 20:00etan Errekalde plazan.\nAndoni Aresti Dantza Eskola (Euskal Herria), 20:00etan Errekalde plazan.\nDenis Santacana dantza konpainia (Euskal Herria): “Encuentros”, 20:30ean Pinosolon.\nNode Akziona! (Euskal Herria): “Tria”, 21:30ean Ondizen.\nFundación Fidias (Euskal Herria): “Better together”, 21:30ean Errekalde plazan.\nKolektibo Baakai Katiuska (Katalunia/Euskadi): “egurRa”, 22:00etan Boulevadean.\nFundación Fidias (Euskal Herria): “Better together”, 12:30ean Jose Ramon Aketxe plazan.\nAndoni Aresti Dantza Eskola (Euskal Herria), 13:00etan Errekalde plazan.\nDenis Santacana dantza konpainia (Euskal Herria): “Encuentros”, 13:45ean Pinosolon.\nProyecto Larrua (Euskal Herria): “Ozkol”, 14:45ean Pinosolon.\nAmaia Elizaran (Euskal Herria): "Pool"\nMaiatzak 17, osteguna, 19:00etan eta 21:30ean Udaletxeko plazan.\nLikidoa materiaren egoera bat da, forma zehatzik ez duena. Erraz aldatzen da, eta hura daukan ontziak baino ez du definitzen. Giza gorputzaren % 70 da ura. Zerk definitzen gaitu? Non dago bakoitzaren singulartasuna eta besteengandik ezberdin egiten gaituena? Inguruneak nahierara eraman ohi dituen gizabanakoak gara, baina gaitasuna dugu horri aurre egiteko eta biziraupenerako beste bide batzuk ikertzeko. Xabier Zeberio musikariak eta Amaia Elizaran dantzariak osatzen duten bikoteak musika eta dantza uztartzen ditu, bien arteko inprobisazioetatik sorturiko koreografia- eta musika-hizkuntza baten bila.\nAntzezleak: Amaia Elizaran, Xabier Zeberio\nAmico Teatro (Euskal Herria): “Amico on the beach”\nMaiatzak 17, osteguna, 19:30ean eta maiatzak 18, ostirala, 20:30ean Boulevard Udondon.\nIon Amico eta Txori Amico berriz ere murgiltzen dira keinuen eta mugimenduaren hizkuntzan, eta ikuskizun freskagarri bat eskaintzen digute, 5 eta 105 urte bitarteko gazteei zuzendua. Musika eta umorea datoz bi lagun bitxi hauekin batera; euren opor berezietan dibertitzen dira hainbat pertsonaia izatera jolastuz: Toni Manero, surflariak, hondartzako sorosleak, boxeolariak, gizaigelak, marinelak, igeriketa sinkronizatuko erreginak… Let´s dance!\nSorkuntza, zuzendaritza, antzezleak: Txori García Uriz, Ion Barbarin\nInput konpainia (Euskal Herria): “Un.Y.Dos”\nMaiatzak 17, osteguna, 19:30ean eta maiatzak 18, ostirala, 20:30ean Udaletxeko plazan.\nGizarte-izakiak gara, ez dago ni-rik beste norbait gabe. Sortzen eta desegiten ditugun harremanei esker bizi gara: irakasten digute, eta pertsona gisa eraikitzen gaituzte. Denek bukaera daukate, baina ba al dakigu agur esaten unea iristen denean? Bikote honek bere intimitate-mundura eroaten gaitu; han, dena ez da perfektua, eta gauzak ez dira beti gertatzen nahiko genukeen moduan.\nIdeia eta zuzendaritza: Aiala Etxegarai\nAntzezleak: Natalia García, Aiala Etxegarai\nMusika: Tiki (Sigur Ros)\nDenis Santacana dantza konpainia (Euskal Herria): “Encuentros”\nMaiatzak 19, larunbata, 20:30ean eta maiatzak 20, igandea, 13:45ean Pinosolon.\nJendearen artean galduta, ikusi dut neure oinetan geratu den marrazki adarkatua. Kopa bete, eta begirada itzuli diot islari. Errealitate paralelo bat irudikatu dut: bertan, figura horrek bestelako erabakia hartu du. Disimuluan, likidoa isuri dut, eta marrazkia berriro aldatu da. Mentalki, neure mugimendu guztiak desiratzen; ekintza txiki bakoitzak, erabaki bakoitzak, topaketa bakoitzak… hamaikatxo bideren hasiera ekar dezakeen ideiarekin obsesionatuta. Kopa jaitsi, eta neure burua ikusi dut berriro hasierako puntuan. Zein da erabaki zuzena? Agian, bada garaia mareak eraman gaitzan uzteko.\nKoreografia, antzezleak: Denis Santacana, Victor Fernández\nElirale Dantza Konpainia (Euskal Herria): “Bihotz2″\nMaiatzak 17, osteguna, 20:00etan Udaletxeko plazan eta maiatzak 18, ostirala, 20:30ean Pinoloson.\nBestea, bere presentzia, bere gustua baina bereziki besteari buruz dugun irudia. Nolaz bestea biziago agertzen zaigu agian bere ausentzian? Nola idekitzen diogu besteari gure gorpuzkera? Nola sekatzen ditugu bestearengan lotzeko puntuak? Zein da bakoitzaren askatasun eremuaren muga? Bestearenganako ameskeriaren prismaren inguruan landutako lan koregrafiko hau manera klasikoko pauso doble eraldatu bat da.\nAntzezleak: Chloé Sindéra, Oihan Indart\nKoreografia: Pantxika Telleria\nMusika konposaketa: Manu Matthys\nJantziak: Marion Morin, Anastasia Pasquine\nLaguntzaile teknikoa: Aitz Amilibia\nKrego-Martín Danza (Euskal Herria): “Moliendo café”\nMaiatzak 18, ostirala, 18:30ean eta maiatzak 19, larunbata, 13:30ean Boulevarden.\nPieza hau 1990ean sortu zuten Bego Kregok, Inés Uriartek eta Cristina Quijerak, “Con buen pie” konpainiaren sortzaileek (Euskadin sortutako dantza garaikideko lehenengo konpainietako bat). Madrilgo Koreografia Lehiaketan aurkeztu zuten, arrakasta handiz, eta geroago eskaini dute Euskadiko zenbait agertokitan; konpainiaren piezarik adierazgarrienetako bat bilakatu da. 27 urte geroago, Krego-Martin Danza konpainiak berreskuratu du pieza, freskotasuna eta dibertimendua ekartzeko gaur egungo dantzaren egoerari, eta kalera eramateko, hura baita haientzako agertokirik egokiena, eskaintzen duen publikoarekiko zuzeneko lotura irekiari esker. María Martin, Natalia García eta Pilar Andrés dantzariek berrinterpretatuko dute pieza hau, euren pertsonalitate eta koreografia-hizkerekin, umorearen ikuspegitik eta musika-konposizio unibertsal honen bertsioez eta irratiko iragarki laburrez osatutako soinu-bandarekin.\nKoreografia: Bego Krego eta antzezleak\nTestuak: Txubio Fernández de Jaúregui\nAntzezleak: Pilar Andrés, Natalia García, María Martín\nMusika eta konponketak: Marc Cano, Kike Mora\nJantziak: Juli, Trisul\nLasala (Euskal Herria): “Microclimate”\nMaiatzak 17, osteguna, 23:30ean Errekalde plazan.\nGure mundua, nire mundua, aratza, ederra, bakarra. Norbanakoa errealitate komun batean bizi da, baina, aldi berean, mikromundu txikietan, norberaren patroi eta atmosfera-prozesu pertsonalak dauzkatenak. “Microclimate” ikuskizunean, atmosfera bakar eta pertsonala sortzen da, non plazera itzaletan aurkitzen baita eta kontenplazioaren gozamenera gonbidatzen baita, zirrararen oihartzunaren bidez.\nZuzendaritza, koreografia: Judith Argomaniz\nDramaturgia: Judith Argomaniz, Rubén Albelda, Jaiotz Osa\nAntzezleak: Carla Diego, Garazi Etxaburu, Agustín Martínez, Sergio Moya, Jaiotz Osa, Paula Parra, Rafke Van Houplines\nMusika: Arvo Pärt, Acid Ghost, George Frideric Haendel, Deep Frieze, Cigarettes After Sex, Nina Kraviz, Pan Sonic, Marika Hackman, Thomas Köner\nLasala (Euskal Herria): “Female”\nMaiatzak 18a, ostirala, 21:30ean Ondizen.\n“Microclimate” ikuskizunaren laburpena. “Microclimate”: Gure mundua, nire mundua, aratza, ederra, bakarra. Norbanako bakoitza denena den errealitate batean bizi da, eta, aldi berean, mikro-mundu txikietan, zeinen zer-nolakoak patroien eta norberaren girotze-prozesuen bidez ezartzen baitira. MICROCLIMATEn giro bakarra eta norberarena sortzen da, non plazera gerizpekoan aurkitzen baita, non begiespenaz gozatzeko gonbita egiten baita emozioaren oihartzunaren bidez.\nAntzezleak: Carla Diego, Garazi Etxaburu, Paula Parra\nJantziak: Xabier Mujika, KIONITA-Nuria Viso Bastarrika\nMusika: Cigarettes After Sex, Nina Kraviz, Pan Sonic\nLasala (Euskal Herria): “IU”\nMaiatzak 18, ostirala, 22:00etan Ondizen.\n“Microclimate” ikuskizunaren laburpena. “Microclimate” ikuskizunaren laburpena. “Microclimate”: Gure mundua, nire mundua, aratza, ederra, bakarra. Norbanako bakoitza denena den errealitate batean bizi da, eta, aldi berean, mikro-mundu txikietan, zeinen zer-nolakoak patroien eta norberaren girotze-prozesuen bidez ezartzen baitira. MICROCLIMATEn giro bakarra eta norberarena sortzen da, non plazera gerizpekoan aurkitzen baita, non begiespenaz gozatzeko gonbita egiten baita emozioaren oihartzunaren bidez.\nAntzezleak: Garazi Etxaburu, Jaiotz Osa\nMusika: Arvo Pärt, Acid Ghost, George Frideric Haendel, Deep Frieze\nNode Akziona! (Euskal Herria): “Tria”\nMaiatzak 18, ostirala, 20:00etan eta maiatzak 19, larunbata, 21:30ean Ondizen.\nTria zerbait haundia egiteko jaio da baina blokeatuta dago, ezin du bere buruan dituen ideiak ulertu, laguntza behar du. Sorkuntzarako prest dago baina ez daki zein lenguaia erabili. Bere buruan irudi oso zehatz bat ikusten du, Triangelu Infinitoa, laranja eta gorria. Badaki triangeluaren eta bere artean konekzio zuzen bat dagoela. Tertzi, bere musa eta gidaria, lagunduko dio bere mandatua burutzen. Ametsak, indarra, ezintasuna, amorrua, helmugak, egoa, ezjakintasuna, beldurra, bakardadea, laguntza… Gure bidean zerbait berria eta ezezaguna aurkitzen dugunean, bat-batean gure aurrean agertzen denean, nola jokatuko dugunaren hausnarketa.\nKoreografia: Jaiotz Osa.\nAantzezleak: Jaiotz Osa y Paula Parra.\nEszenografia diseinua: PATIO.\nEszenografia egitea: Alvaro Ledesma.\nJantziak: Xabier Mujika.\nEkoizpen exekutibo/banaketa: Ana Barrantes.\nProdukzioa/komunikazioa: NODE akziona!/NODE\nMusika/egilea/zuzendaritza: Ion Estala.\nOrganik (Euskal Herria): “Malditas”\nMaiatzak 17, osteguna, 22:00etan eta maiatzak 19, larunbata, 22:00etan San Juan Bautista plazan.\nIlundu zuenerako, hantxe zeuden. Haiek albinoak, gu albinoak. Berdinak gara, baina ezberdinak gara. Joko madarikatu baten lasaitasun kezkagarria. Keinu ñimiño baina zehatzak, begirada zorrotza. Musikaren erritmoan mugitzen dira; musika ere madarikatuta dago, eta menderatu nahi gaitu. Haren kontra borrokatuko gara, edo harekin bat egin… Eta umore madarikatuak bere jokaldia egiten du. Denok gaude madarikatuta, eta handik aurrera denetik gerta daiteke.\nKaleko dantza, Alberto Saavedra eskultorearen “Los niños malditos” (ume madarikatuak) obran inspiratutako gaueko ikuskizun bat.\nSorkuntza: Natalia Monge eta antzezleak\nKontzeptua eta zuzendaritza: Natalia Monge\nAntzezleak: Bego Crego, Mirian K. Martxante, Helena Golab, María Martín, Natalia Monge\nProyecto Larrua (Euskal Herria): “Ozkol”\nMaiatzak 19, larunbata, 18:00etan Udaletxeko plazan eta maiatzak 20, igandea, 14:45ean Pinosolon.\nUmore Azokaren 2016ko Artista/Ikuskizun berri Onenaren Saria irabazitako “Larrua” obraren ondoren, Larrua Proiektuak kaleko pieza berri bat estreinatu du; horretan ere, ikertzen jarraitu dute bi gorputzen erreakzio fisikoaren inguruan, azalaren ukimen etengabearen bidez, ukiguneak bilatuz fisikoaren eta emozionalaren artean eta proiektuaren zuzendariak datozeneko bi diziplinen artean: break dance eta dantza garaikidea.\nZuzendaritza: Jordi Vilaseca\nAntzezleak: Aritz López, Jordi Vilaseca\nTio Teronen Semeak (Euskal Herria): “Festamentua”\nMaiatzak 19, larunbata, 20:00etan Errekalde plazan.\nZoritxarreko egoera batean elkartzea egokitu zaio gure lagun koadrila xelebreari; hileta batean, hain zuzen ere. Bertan, pasartea ulertu nahian ibiliko dira batera eta bestera, gertatutakoa iraultzeko esperantzan. Umore, dantza eta doinu ezagunez jositako ikuskizun original bezain berritzailea.\nHermanas Gestring (Andaluzia): “Good Girl”\nMaitzak 18, ostirala, 21:00etan eta maiatzak 19, larunbata, 19:00etan Udaletxeko plazan.\n“Txarto, oso txarto gaude”. Bizitzaren sinfonia bat legez, aurkezten dugu zati txikietan, etapetan, banatuta dagoen obra bat: “nahiago dut ez pentsatu” goiburua duen hasiera, inguruabarrek eraman gaitzaten utzita; “canela en rama” izeneko bigarren zatia, boterearen adierazpena, orainaren jabe izatea; eta “Alerta 4”, bukaera zalantzati bat, amildegiaren ertzean ote gauden ez jakitearen beldurrez. Lehenengo saria, 2016ko Madrilgo Koreografia Lehiaketan. 2017ko Lorca Saria, dantza garaikideko emakumezko interpretatzaile onenak.\nKoreografia, antzezleak: Greta García, Laura Morales. Hermanas Gestring\nMusika: Samm Bennett / Gonja Sufi / Nambavan\nJantziak: Hermanas Gestring\nKolektibo Baakai Katiuska (Katalunia/Euskadi): “egurRa”\nMaiatzak 18, ostirala, 20:30ean eta maiatzak 19, larunbata, 22:00etan Boulevadean.\nHerri-kulturaren garaikidetasunaren aldarrikapena. Topo egiten dute sei pertsonak, bi kulturak eta gai batek: egurra. Kataluniako ball de bastons, eszena-oinarri, eta Euskal Herriko txalaparta, soinu-oinarri. Bide erdian, bastons eta makilek elkarrekin hitz egiten dute, elkarrekin lotu, elkar jo, eta soinua ateratzen dute.\nDantza, zirkua eta zuzeneko musika.\nIdeia: Eneritz Zeberio, Oriol Escursell\nAntzezleak: Olga Lladó, Endika Salazar, Eneritz Zeberio, Pol Aumedes, Hector Garde, Oriol Escursell\nLos Moñekos (Katalunia): “We-ding!”\nMaiatzak 18, osteguna, 20:30ean eta maiatzak 19, larunbata, 18:30ean San Juan Bautista plazan.\nDenok gonbidatuta zaudete; ez dago konfirmatu beharrik. Hitzordua herriko elizaren aurrean izango da, puntako orduan. Arroza ekarri, ez ahaztu! Ai eta, batez ere, esaiozue Marianori berandu ez etortzeko, mesedez! Bi emaztegaik egin dute topo, aurrez aurre, biak zuriz jantzita, eliza berean. Mariano esan duzu? Bai ba… biak pertsona berberarekin ezkontzekoak dira: Marianorekin. Lokatzetako borroka? Ez, bi emaztegai baino ez dira, senargai berberarengatik borrokan.\nReggaeton erritmoan, galtzari-eustekoa eta paramenta jantzita, bi emaztegai bizardun hauek harrapakinagatik borrokatuko dira… egongo al da ezkontzarik?\nZuzendaritza: Los Moñekos\nAntzezleak: Sarah Anglada, Miguel Fiol\nJantziak: Pronovias, Transnovias\nCatering: Z Jones\nMusika: “Marcha Nupcial” bertsioak, Juliette Noureddine\nChey Jurado (Extremadura): “Agua”\nMaiatzak 18, ostirala, 19.00etan eta maiatzak 19, larunbata, 20:00etan Udaletxeko plazan.\n“Sentinel” koreografiaren parte da pieza labur hau, naturaren oinarrizko lau elementuei buruzkoa: ura, lurra, sua eta airea. Uretan zentratutako laburpen honetan, hiri-dantzaren ikuspegitik deskribatzen eta interpretatzen dira oinarrizko gai hori agertzen den egoera, forma eta testura ezberdinak. Elementua, mugimendua legez, likidoa eta moldagarria izan daiteke, edo arroka bat bezain solido eta zurruna, edo gaseoso eta lurrunkorra; isur daiteke; lurrundu daiteke; bizia eman dezake, eta bizia kendu.\nSorkuntza, antzezlea: Chey Jurado\nMusika: Diego Garrido\nCie. Bilbobasso (Frantzia): “Amor”\nMaiatzak 17, osteguna, 23:00etan; maiatzak 18, ostirala, 23:30ean eta maiatzak 19, larunbata, 23:00etan Boulevardean.\nBikote bat. Urte luzeetan ezkonduta egon ondoren, denboraren ondorioak igartzen dira; samurtasuna galdu da, eta etxean sutan dago egoera. Janaria prestatu, garbitu, xurgagailua pasatu… etxeko edozein lan guduka bihurtzen da, edozein gaik piztu dezake sua. Suaren artearen eta Argentinako tangoaren arteko topaketa. Ezkonbizitzari buruzko satira aparta.\nAntzezlanak: Delphine Dartus, Hervé Perrin\nTeknikoa: Mathieu Dartus\nFundación Fidias (Euskal Herria): “Better together”\nMaiatzak 19, larunbata, 21:30ean Errekalde plazan eta maiatzak 20, igandea, 12:30ean Jose Ramon Aketxe plazan.\n“Pentsatzean arazoak sortzen dira, dantzan, berriz, konpondu egiten dira”. Albert Espinosa. Better together ikuskizuna Leire Radak zuzendu du, bai eta koreografia egin ere. 42 dantzari aurkeztuko dizkigute, eta hainbat belaunaldik erakutsiko digute arazoak dantzaren bitartez konpondu ahal dituztela. Fidias integraziorako eta garapen pertsonalerako fundazio bat da, eta artearen bitartez jende guztiarentzako lan bat eskaintzen digute. Bertan, dantza-estilo ezberdinak uztartzen dira, Hip-hop, Dancehall eta Jazz-funk, besteak beste. Gainera, umorea, poztasuna, ilusioa eta errespetua helaraztea du xede.\nZuzendaritza, dieia originala eta koreofragia: Leire Rada\nAntzezleak: Amaia Carazo, Haritz Casares, Georgina Cuéllar, Galder de Bayo, Gaizja Dimitrov, June Encinas, Kyonik Fagiano, Maite Fernández, Leire Fernández, Laryssa Ferreira, Flavia Gálvez, Ainhoa Ganchozo, Miren González, Gisela Herrán, Henar Lamas, Uxue Lamas, Garazi López, Alfonso López, Laura Lozano, Naroa Lumbreras, Cristina Manangan, Ane Martínez, Iraitz Martínez, Rosana Miras, Athena Mojica, Jhoana Morales, Iker Morejón, James Okhions, Marina Reula, Laura Rodrigo, Nahikari Rodríguez, Oier Rodríguez, Markel Rodríguez, Imanol Ruiz, Gorka San Juan, Maialen San Juan, Aketza San Román, Andrea Serna, Andreza Silva, Yasne Vidales, Ashley Zamudio\nAndoni Aresti Dantza Eskola (Euskal Herria)\nMaiatzak 19, larunbata, 20:00etan Aldapa auditorioan eta maiatzak 20, igandea, 13:00etan Errekalde plazan.\nAndoni Aresti Dantza Eskolak proposatzen duen lana nazioarte mailan ibilbide garrantzitsua izan duten irakasle ezberdinek disziplina anitzeko eskola gazte honetan sortutako estilo ezberdinetako lan koreografikoetan oinarritzen da. Irakasleok formakuntza eskaintzen diete bai etorkizunean dantzari profesionalak izango diren ikasleei eta baita dantza mota ezbedinenganako pasioa daukan edozein pertsonari ere. Piezak: “Fausto”, “Tangos de Titi”, “Yachts”, “Afrobilbo Beat”, “Polonaise”, “Denok Bat”, “Kangland”, “Fandangos”, ”Orreaga”, “Izenak”, “Kanta Arina”\nZuzendaritza: Andoni Aresti\nAntzezleak: Andoni Aresti Dantza Eskolako ikasleak.\nKoreografiak: Andoni Aresti, María Martín, Arkaitz Pascuas, Nagore de las Cuevas, Pilar Andres, Rebeca Falcón, Mª José Bayon, Alessandro Bizzi\nInformazioa: Leioako Umore Azoka


COVID-19aren semaforoa EAEn: Araba, Bizkaia eta Gipuzkoa, 2021eko abenduak 27\nIntzidentzia metatuak 2.000ko langa gainditu du Euskadin\nKutsatzeek goraka jarraitzen dute Euskal Autonomia Erkidegoan (EAE). Covid-19ak herriz herri izan duen eragina neurtzeko erabiltzen duten semaforoaren arabera. Bizkaiak jarraitzen du intzidentzia-tasarik txikiena izaten, baina dagoeneko 1.000 kasuren langa gainditu du (1.257 kasu 100.000 biztanleko). Arabak du intzidentzia-tasarik txikiena (1.875,78 kasu), eta, ondoren, Bizkaiak (1.939,26). Gipuzkoak 2.000 kasuko langa gainditu du (2305,34).\nAlkiza nabarmentzekoa da, intzidentzia 11.000 kasuren gainetik baitago (11.714,29 kasu 100.000 biztanleko). Oñatin eta Gaztelun 6.000 kasutik gora daude, eta Berastegi kopuru berara iristeko dago 5988,59 kasurekin. Araban Navaridas nabarmentzen da, 8500 kasurekin, eta Bizkaian Gizaburuaga, kasu kopuru berarekin.\nArabak eremu gorrian jarraitzen du, eta intzidentziak 100.000 biztanleko 1.900 kasuak gainditu ditu dagoeneko Gasteizen, eta Iekorak, Samaniegok eta Moredak 4.000 kasuko muga gainditu dute. Herri guztiak daude transmisio handiko udalerrien zerrendan, Añana izan ezik, hori berdean baitago.\nBizkaian ere gora egin du intzidentziak. 100.000 biztanleko 1.257 kasuetatik 1.939,26ra igo da, eta herri guztiak, handiak zein txikiak, gorriz daude, Munitibar izan ezik. Bilbok 2.000 kasuren muga gainditu du dagoeneko, eta Gizaburuaga, Morga eta Murueta dira kutsatze gehien dituzten Bizkaiko udalerriak.\nGipuzkoak jarraitzen du lurralde zigortuena izaten; izan ere, 100.000 biztanleko intzidentzia 2305,34koa da. 5.000 biztanletik gorako herri guztiek eremu kritikoan jarraitzen dute. Bederatzi herrik gainditu dute, gainera, 4.000 kasuko muga, eta Larraul 8.000 kasuetatik gora dago.


Paquete Azul Online\nEtxean entregatzeko paketeria bidalketa.\nBidal itzazu pakete edo tamaina handiko dokumentuak lurralde nazionalera edo Andorrara. Entrega etxean burutzen da sinadura bidez.\nPisua: 20 kg gehienez.\nPaquete Azul prestatu\nBidalketa erregistraturik dago zirkulatzen ari den bitartean eta etxean sinadura bidez entregatzen da. Balio komertzialeko edo balio komertzialik gabeko bidalketak izan daitezke.\nEntrega saiakera bat dago, entregatu ezin izango balitz, hartzaileak 15 egun izango ditu bere etxeko erreferentziazko bulegoan bidalketa jasotzeko.\nBigarren entrega saiakera bat kontrata daiteke, telefonoz deituz besterik ez.\nJatorri edo helmuga bezala Kanariak, Ceuta eta Melilla duten bidalketek izan dezaketen aduana-atxikipen denbora ez da kontuan hartuko entregatzeko epearen konpromisoari begira.\nPaquete Azul-aren Identifikazio zerbitzuak, bidalketen zerrenda osatzen duten paketeen eta hauen hartzaileen doako enumerazioa eta identifikazioa egitea ahalbidetzen du.\nBidalketa zerrenda baten alta egin nahi baduzu, joan zaitez zerrenden altara.\nHorrez gain, ondorengoa ere ahalbidetzen dizu:\nInprima itzazu paketeak identifikatzen dituzten etiketak eta hauen zerrenda, posta-bulegoan uzteko beharrezkoak bait dira.\nZerbitzu honen funtzionamenduari buruzko zalantzarik baduzu, ikusi gure Bezeroaren Arretaren on-line laguntza.\nEntrega sinadura bidez egiten da. Erregistraturik zirkulatzen du. Etxean entregatzen da sinadura bidez. Entrega ezin bada gauzatu, ohar bat utziko da, gertuen dagoen bulegoan 15 eguneko epean jaso ahal izateko.\nGehieneko benetako pisua: 20 kg arte.\nPisu Bolumetrikoa: 50 kg gehienez.\nKutxa: Gehienekoak L+A+Z= 210 cm, eta handienak ezin izango du 120 cm baino gehiago izan.Gutxienekoak: 15 x 10 cm.\nBiribilkia edo Hodia: Gehienekoak L= 120 cm, D= 30 cm Gutxienekoak: 10 x 14,5 cm-ko etiketa bat eranstea ahalbidetzen duten neurriak.\nBidalketa galdu edo desbideratzeagatik: 23,44 €.\nBidalketaren jarraipena egin dezakezu Correosen orrialdearen bidez edo telefonoz.


[AMAITUTA] ARANGUREN IBARREKO UDALAREN 2019-2020 KIROL PROGRAMAN izen-emateak - Aranguren Telebista\nHasiera/Kategoria gabekoak/[AMAITUTA] ARANGUREN IBARREKO UDALAREN 2019-2020 KIROL PROGRAMAN izen-emateak\n[AMAITUTA] ARANGUREN IBARREKO UDALAREN 2019-2020 KIROL PROGRAMAN izen-emateak\nS.D.R.G TAJONAR ELKARTEAREKIN LANKIDETZAN ANTOLATUTAKO JARDUERAK\nKLUBEK ANTOLATUTAKO KIROL JARDUERAK\nDaorren ekainaren 4an irekiko da ARANGUREN IBARREKO UDALAREN 2019-2020 KIROL PROGRAMAN izena emateko epea. Aurreko ikasturteetan bezala, parte-hartzea bi lauhilekotan banatzen da: 2019ko irailaren 30etik 2020ko otsailaren 8ra, eta 2020ko otsailaren 10etik ekinaren 6ra.\nBehin lehen lauhilekoa bukatuta, jarraitu nahi duten pertsonek jardueran beren jarraipena baieztatuz egin ahalko dute. 2. lauhilekorako sortutako hutsuneak betetzeko, aurre-izenemateko epea irekiko da. Aurre-izenemate horietarako datak garaiz jakinaraziko dira.\nJARDUERAK IGERILEKU ESTALIAN\n*URETAKO SOINKETA ARINA jarduera Ibarrean erroldatutako bazkideentzat da, jarduera hasi baino lehen 65 urte bete dituztenentzat bereziki.\nTaldeko partaide kopuruak aukera ematen badu, baldintza fisikoren batengatik uretako soinketa arina behar duten 18 urtetik gorako pertsona abonatuek ere jarduera honetan parte hartzea posible izango dute.\nFITNES PROGRAMA (EGUTEGIA)\n(egutegi hau 2. lauhilekorako alda daiteke parte-hartzea eta interes orokorraren arabera)\nSaio ezberdinetan sartzea libre izango da izena eman duten pertsonentzat beti ere gelako gehienezko edukiera errespetatuz (jardueraren arabera 20 pertsona inguru edo 15 pertsona Jumpingen)\nMARTERCLASS Irailean jarduera berriak ezagutzeko (COMBO, JUMPING, STICK FIT, COMBAT FIT, METABO- LIKO ENTRENAMENDUA)\nData eta parte hartzeko modua garaiz jakinaraziko dira.\n(Elkarteko instalazioetan egingo dira)\n(Aranguren Ibarrean erroldatuentzat soilik)\nElkarte horrekin dugun hitzarmenari jarraiki, Aranguren Ibarrean erroldatutakoek elkarte horretako kideen prezio beran parte hartu ahal izanen dute eskaintza horretako jardueretan (Kirol Bonorako eta beste batzuk espresuki markatuak izan ezik).\nIzen-ematea Aranguren Ibarreko Kirol Zerbitzuko kirol programaren gainerako izen-emateekin batera eginen da (Kirol Bonorako izen-emateak izan ezik). Jarduera hauek 2019ko irailaren 16tik aurrera eginen dira.\n1 Taldea .- astelehen eta asteazkenak 18:30 – 19:30\n2 Taldea .- astelehen eta asteazkenak 19:30 – 20:30\n3 Taldea .- astelehen eta asteazkenak 20:30 – 21:30\n4 Taldea .- astearte eta ostegunak 18:15 – 19:15\n5 Taldea .- astearte eta ostegunak 19:15 – 20:15\n6 Taldea .- astearte eta ostegunak 20:15 – 21:15\n7 Taldea .- astelehen eta ostegunak 10:15 – 11:15 (goizez)\nIzen-emateko zerrenda bakarra\n5 urtetik gorako haurrentzat. Hastapen eta hobekuntza mailak.\nMailaketa proba eta ordutegi banaketa egiteko deialdia telefonoz egingo da.\nHELDUENTZAKO PADELA (hobekuntza)\nIzen-emateak abuztutik aurrera S.D.R.G Tajonar elkartean\nBono honek jarduera ezberdinen programa batean parte hartzeko aukera ematen dizu. Aukera ezberdinak daude: arratsaldez bakarrik, goizez bakarrik edo txandaka.\nArgibide gehiagorako (jarduerei, kuotei eta Kirol-bono programarako izen-emateko datei buruz): Tel: 948 230 046 e-mail: oficina@tajonar.org\n(Aranguren Ibarreko Udalarekin sinatutako hitzarmenaren bidez)\nUMEENTZAKO (Eskola/Taldea) (2001 – 2012)\nArgibide gehiago eta izen-ematea:\nAstearte, ostegun eta ostiralak.- Igeriketa\nAsteazken eta larunbatak.- Txirrindularitza\nOrdutegia adinaren arabera izango da.\nHELDUENTZAKO TALDEA (2000tik aurrera)\nAstearteak.- Lasterketaren teknika\nAteraldiak/entrenamenduak txirrindularekin WatsApp-ez\n2019an 4 urte edo gehiago bete dituztenentzat.\nArgibide gehiagorako: www.mutilbasket.com / deportes@mutilbasket.com\n2019an 6 urte edo gehiago bete dituztenentzat.\nIzena emateko edo argibide gehiagorako: mutilvera@mutilvera.com\nJarduera hau 2020ko martxoan hasiko da.\nArgibide gehiagorako: www.asociacionciclistaaranguren.com\nOndorengo telefonoetara deituz: 012 edo 948 012 012\nOrdutegia: 8:00etatik 19:00etara\n2019 ekainaren 4an, 5ean, 6an eta 7an.\nBorondatezko kirol jarduera hauetan izandako istripu edo lesioak, norberak duen aseguruaren kargu joango dira. EDOZEIN JARDUERA EGIN HAURRETIK MEDIKUARI GALDETZEA AHOLKATZEN DA.Jardueren garapena gutxieneko kopuru batetara lotuta dago, eta gutxieneko kopuru hori beteko ez balitz, jarduera bertan behera geldituko litzateke. Txanda bakoitzaren hasieran baloratuko da baldintza hori betetzen den edo ez.\nIgerileku estaliko ikastaro guztiak, Aranguren Ibarreko Kiroldegian abonatuak daudenentzat dira (hitzarmen edota gizarte babeseko egoerak salbu). Erroldaturik ez dauden abonatuek uretako jardueretan parte har dezakete baldin eta hutsune bat balego.\nHaurtxoentzako igeriketa ikastaroetan guraso baten presentzia eta parte hartzea derrigorrezkoa izango da. Halaber, haurtxoek uretarako pixoihal berezia eraman beharko dute.\nAdin txikikoek heldu baten laguntza beharko dute aldageletara sartzeko eta igerilekuko sarbidera ere heldu batek lagunduta joan beharko dute. Ikastaroa bukatu eta gero, helduak leku horretan bertan jaso beharko du adin txikikoa. Gogorarazten da igerilekura sartzeko bainujantzia eta oinetako egokiak behar direla, baita uretako txanoa ere.\nHaurren baten batek berari ez dagokion igeriketa-mailan izena eman badu, kanpaina behin hasita dagokion mailan kokatzeko ahalegina egingo da; bere mailan hutsunerik ez balego itxaron-zerrendan geratuko litzateke.\nHaurrentzako igeriketa egiteko, maila berdineko talde batean baino gehiagotan izena eman daiteke, taldeak ongi betetzeko. Behin plazak esleituta, taldez aldatu nahi duen haurra aukeratutako taldeko itxaron-zerrendako azken postura pasako da.\nHaurrentzako jardueretan (kirol eskolak eta haurrentzako igeriketa) %10eko deskontua aplikatuko zaie familia ugariko neska-mutilei. Horretarako, izena ematerakoan familia ugariaren txartela eraman beharko dute Kirol Zerbitzura. Agiri hori gabe ez da deskonturik egingo.\n2019. urtean edo lehenago 65 urte bete dituztenek %50eko beherapena edukiko dute egitarau honetako jardueretan, 3. adinekoentzako gimnastikan eta pilatesen izan ezik.\nBehin plazak zozketaz esleituta, zerrendak Kiroldegian jendaurrean jarriko dira, eta onartutako pertsonek aste bateko epea izango dute BERRESPEN ORRIA helarazteko. Orri horretan ikastaroko kuotak kobratzeko kontu korronte zenbakia agertuko da, edo bestela, orriarekin batera, Kiroldegiko harreran jasotako eta behar den entita- tean ordainketa egin izanaren frogagiria ere helaraziko da.\nUdalaren kirol jardueretan eta beraien erakustaldietan argazkiak edo bideoak egiten ahalko dira udal- zabalkundean erabiltzeko. Norbaitek bere irudia edo bere ardurapeko adingabeena ez badu erreproduzitua izatea nahi, Udalaren kirol zerbitzuarekin harremanetan jarri beharko du, 948 246 850 telefonora deituz edo ondorengo posta elektronikoan: kviedma@aranguren.es\nDatu Pertsonalak Babesteko abenduaren 13ko 15/1999 Lege Organikoan ezarritakoa betetzeko, jakitera ematen dizugu jasotako datuak Aranguren Ibarreko Udala jabe duen fitxategi informatiko batean jasoko direla 2019/20 ikasturteko kudeaketarako. Izen, abizen eta telefonoari buruzko datuak kontratu bidez Aranguren Ibarreko Udalarekin lotuta dagoen kirol zerbitzuak kudeatzen dituen enpresari jakinaraziko zaizkio kirol jardueren garapene- rako eta erabiltzaileekin harremanak errazteko. Halaber, jakitera ematen dizugu baduzula datu horiek eskuratu, zuzendu edo ezabatu nahi dituzula edo jarri nahi ez dituzula adierazteko eskubidea. Ezabatzeko eskubideak jardueran baja ematea eta zerbitzuaren desagerpena dakar (datuak jarduerako zerrendatik desagertuko bailirate- ke).\nSoto karrika p.k. Mutiloa\nTelefonoa: 948 24 68 50\nUdal Kirol Egitarua Udal kiroldegia\n[FINALIZADO]: IBILKETA NORDIKOA Aranguren ibarretik barna, 2020ko otsailean, martxoan, apirilean eta maiatzean\n[FINALIZADO]: Kirol jardueretan plaza libreak betetzeko aurreizenemateak (2.txanda) 2019/2020 ikastaroa\nAranguren Txirrindularitza Elkartearen TXIRRINDULARITZA ESKOLAK 2020: izena ematemo epea irekita.


Zaborren kudeaketa hobetzeko eskatuko dute - Lasarte-oria - Txintxarri.eus\nZaborren kudeaketa hobetzeko eskatuko dute\nTxintxarri Aldizkaria 2019-05-10 12:00\nRicardo Ortega, Aire Garbia plataformako kidea.\nLasarte-Oria birziklatze tasa baxuenak dituen eskualdeko udalerria da. Gaikako bilketa sistema eraginkorrago baten alde manifestaziora deitu du Aire Garbiak, larunbat arratsalderako. Emaitzak hobetuta erraustegia beharrezkoa ez dela frogatu nahi dute\nZubietako erraustegia abiarazteko urratsak egiten ari badira ere, zaborrak hobe bilduta hura geldi daitekeela uste du Aire garbia plataformak. Aldarri horri helduta, manifestaziora deitu dute. Bilketa eraginkorra bai, errausketarik ez! lelopean, Okendotik irtengo da bihar 18:00etan. Halaber, baimena garaiz jasoz gero, gaur arratsaldean, karakterizazio bat egingo dute: Errefuxa edukiontzi bat hustu eta barrukoa aztertuko dute, hondakinak gaizki sailkatzen direla erakusteko.\n"Aitzindari" beharko lukeen herria "azken putz" da. Lasarte-Orian gaikako bilketa %46koa da; herritar bakoitzak 228 kilo errefusa sortzen ditu. Udalak datua ontzat jo zuen oraintsu, baina plataformako kide Ricardo Ortegaren hitzetan, "irrigarria" da. Izan ere, eskualdeko datu okerrenak dira bertakoak. Are gehiago, Gipuzkoan "azken bagoian dago", Donostia, Hondarribia eta Mendaro bakarrik ditu atzean. Kontrako aldean, berriz, 32 herrik % 70etik gorako gaikako bilketa daukate, eta 53k 100 kilo errefusa baino gutxiago sortzen dute urtean biztanleko; atez ate bilduta edo txipdun edukiontziak erabilita. Plataformak ohartarazi duenez, jokaera hori Gipuzkoa osora zabalduta, urteko 80.000 tona errefuxa eratuko lirateke, agerian utzita urtean 200.000 tona tratatzeko errauste planta ez dela beharrezkoa.\nEredu berri baten alde\nXedea erraustegia "lehenbailehen ixtea" da, kudeaketa eredu berri baten alde eginda. Horretarako, borondate politikoa ezinbestekoa da, eta Batzar Nagusietarako hauteskundeak baliatu nahi dituzte aktibaziorako. Borondate politikoarekin batera, ixteak ekarriko lituzkeen kalte ordainek ere pisua dute. Ez dakite zenbateko kopurua den, baina "susmo txarra" dute, kontraturik erakutsi nahi izan ez dietelako orain arte.\nAzpiegitura beharrezkoa ez dela erakusteko, ordea, ezinbestekoa da hondakindegira doanaren kopurua murriztea. Askatasunaren diskurtso "faltsua" baztertu eta udalak kontrol neurriak ezarri behar dituela uste du Ortegak. "Ezin da gehienak ondo aritzea eta gutxi batzuen arduragabekeriak dena izorratzea".


Albanta - Wikipedia, entziklopedia askea.\nLuis Eduardo Aute taldearen\nLuis Eduardo Aute taldearen kronologia\n(1976) Albanta De par en par\nAlbanta Luis Eduardo Aute kantautorearen disko garrantzitsua da. Grabazioa Madrilgo Kirios estudioan egin zen, 1978ko otsailean. Albanta iruditutako utopiaren paisaia da, errealitatearen ifrentzua, eta bere semearen, Pablo Auteren bertso batzuetan oinarritzen da: "Las alas del agua /vuelan por los río de Albanta" (Uraren hegalak / Albantaren ibaien gainean hegan egiten dute). José Manuel Caballero Bonald poeta diskoaren koordinatzailea izan zen.\n3.1 A aldea\n3.2 B aldea\nDisko honetan Autek 1974 eta 1978 artean idatzitako abestiak bildu zituen. Lan honetan bere joera surrealista eta maitasunezkoa baztertu ziuen gai politikoei aurre egiteko. Francoren diktaduraren amaiera eta trantsizioaren garaia zen eta letrek ondo asko erantzuten diote garai berri horri. Diskoan franskimoak azken exekutatutakoei Al Alba kanta jasotzen da. Beste garrantzitsua A por el mar izan zen.\nLan honetan orkestra soinua baztertu zuen rock estiloruntz eboluzionatuz. Ekoizpena Teddy Bautistak egin zuen. Laguntzen geroago Barón Rojo taldean arituko zen Armando de Castro gitarra jotzailea zegoen. Musikaren moldaketa zuzeneko aktuazioei begira prestatuta zegoen. Ordura arte Autek ez zuen zuzenean abesten eta hori disko honekin aldatu zen.\nAbesti guztiak Luis Eduardo Autek idatzitakoak dira.\n"Anda suelto Satanás" - 2:55\n"Pétalo" ( Pablo Neruda eskainita). - 3:30\n"Al Alba" - 5:00\n"Digo que soy libre" - 5:02\n"Tiempo al tiempo" - 5:00\n"De paso" - 4:40\n"Ahora sí, ahora no" - 3:21\n"A por el mar" - 3:23\n"No sé qué coño me pasa hoy (Descanza en paz)" - 5:24\n"Albanta" - 4:05\nGitarra elektrikoa: Armando de Castro.\nBaxu elektrikoa: Christian Melliés.\nBateria: Alain Richard.\nTxelo: Enrique Correa.\nBiola: Ángel Ortiz.\nBiolin: Eusebio Ibarra eta Luis Artigues.\nSoinua: Luis Calleja eta J. Antonio Carrión.\nEkoizpena, moldaketak, teklatuak, aho-soinua musika-zuzendaritza: Teddy Bautista\n(Gaztelaniaz):Disko osoa Youtuben.\nLuis Eduardo Auteren musika diskoak\nOrriaren azken aldaketa: 21 ekaina 2021, 23:49.


Super Mario Bros 30 urte. Asko al dago ospatzeko? - Berriak - Game Erauntsia - Bideojokoak euskaraz\nFrankizia honek ez du inongo aurkezpenik behar. Bideojokozale guztiek badute honen berri, baita kaleko jendeak ere. Kultura herrikoiaren parte bat da, eta Nintendoren urrezko kabia.\nEta hain zuzen aurten da 30. urteurrena. Baina nolakoa izan da IP honen bizitza hiru hamarkada hauetan zehar? Jarraian bildu ditugu momentu horiek.\nIzatez, Mario pertsonaia 1981an agertu zen lehenengo aldiz, Donkey Kong (arcade, NES) joko mitikoan, arotz bezala. Bertan, gorila horren eskuetatik neska bat askatzea zen helburua. Bi urte geroago, joko honen spin-off bat iritsi zen, Mario Bros (arcade, NES), non Mario eta bere anaia Luigi ziren protagonistak. Joko honetan, biak iturginak ziren, eta estolderia bat garbitu behar dute.\nEta duela 30 urte zehazki iritsi zen azken joko honen ondorengoa: Super Mario Bros (NES). Jokoaren kontzeptua oso sinplea zen: bi anaiek printzesa bat askatu behar zuten dortoka erraldoi baten eskuetatik. Jokatzeko eran berriz, garai horietarako sekulako berrikuntzak ekarri zituen joko honek: sidescrolling mekanikaren hobekuntza handia, lasterbideak, hainbat sekretu topatzeko, ikasketa-kurba oso ona, luzea, eta beste hainbat. Aditu eta kritiko guztien arabera, historiako joko onenetariko bat da hau.\nArrakastaren ondoren, plataformen errege\nEsan ohi da bigarren zatiak ez direla inoiz onak, eta Marioren kasuan ez da salbuespen bat, bigarren zatiak (Super Mario Bros 2, 1987/1988, NES) buruhauste galantak ekarri zituelako. Buruhauste horren emaitza bi joko desberdin izan ziren: bata Japoniarako, bestea munduko beste lekuetarako.\nJaponiako bertsioa lehenengoaren jarraipena da, baina zein arazo du joko honek? Oso zaila da: perretxiko pozoitsuak, hodiek atzera eramaten zaituzte lasterbide-lanak egin ordez, eta zailtasun maila handiegia da.\nJaponian kritika latzak jaso zituela eta, herrialde honetatik kanpo zeharo desberdina zen bertsio bat jarri zen salgai. Oraingoan Mariok objektuak eta etsaiak jasoz egiten du aurrera, aurreko jokoak hainbeste zabaldu zuen saltoaren mekanika alde batera utzita. Bertsio hau Japonian bakarrik salgai jarri zen beste joko baten moldaketa bat da, spriteak aldatuz eta Marioren pertsonaiak bertan jarriz.\nEdonork pentsatuko luke, buruhauste hauen ondoren, frankiziak ezingo zuela aurrera jarraitu, baina oraindik iturgin-anaiek ez zuten beren azken hitza esan. 1991an iritsi zen bi anaien ondorengo kalitate handiko jokoa, Super Mario Bros 3 (NES). Joko hau are luzeagoa zen, grafikoak hobetuta, hainbat fase genituen munduko mapetan zehar banatuta, eta aurreko mekanikak hobetzeaz gain, beste hainbat berrikuntza ekarri zituen.\nTrilogia bat ez da nahikoa sagarentzat, eta sagako laugarren jokoa iritsi zen 1992an: Super Mario World (SNES). Joko hau hasiera batean NESerako zegoen pentsatuta, baina Nintendoren 16 biteko kontsolara iritsi zen azkenean. Joko hau beste maisulan bat da, munduko mapa erraldoi batean gertatzen da, fase gehienek irteera sekretuak dituzte, mekanika berriak ditugu tartean, hala nola Yoshi dinosauroaren lehen agerpena, eta botere berriak. Hala ere, nahiz eta mekanika asko 8 biteko kontsolan aurrera ateratzea posible ez izan, port baten aurrean gaude, eta grafikoki aput bat pobrea da 16 biteko kontsola batekoa izateko.\nSuper Mario frankizia ez zen bakarrik mahai-kontsoletara mugatu, Game Boy eramangarriak ere jaso zituen Marioren bi joko. Lehena Super Mario Land (1990) izan zen. Grafikoki oso sinplea zen eta bertako mekanika gehienak NESeko jokoetan zeuden; hala ere, jokoa oso entretenigarria zen, eta saldutako 18 milioi kopiak zeharo mereziak zituen.\nBigarren jokoa Super Mario Land 2: Six Golden Coins izan zen (1993). Joko honetan mapa handi bat dago eta nahi dugun tokira joateko askatasun guztia dugu, beste hainbat mekanika berri gehiagorekin batera. Grafikoki ikusgarria da, garai hartan inork ez zuen espero zuri-beltzeko eramangarri horrek hainbesteko gaitasuna zuenik.\n3D plataformetara saltoa\n32 eta 64 biteko kontsolen etorrerak trantsizio-puntu bat suposatu zuen jolasteko eran, 2Dtik 3Dra. Trantsizioa ez zen batere erraza izan, arazoak nonnahi, hala nola kamerarekin, baina batez ere jokagarritasunetik. Mariok berriz ere aurrerapauso galantak ekarri zizkion industriari Super Mario 64 (N64, 1997) jokoarekin. Joko honen mekanikak ondoren agertu ziren 3D jokoetan erabili dira, oso nabarmena da adibidez hirugarren pertsonako kamera independentea, orain hain sinplea iruditzen zaigun mekanika. Gaur egun, kritiko eta adituek historiako joko onenetarikotzat dute.\nMario 64k eskuratu zuen maila altuegia zen, eta horrek buruhauste galantak ekarri zizkien garatzaileei pertsonaiaren hurrengo 3D jokoa garatzeko orduan. Ondorengo hori Super Mario Sunshine da (Gamecube, 2002), joko honetan ura jaurtitzen duen motxila bat erabiltzen dugu, zikinkeria garbitzeko. Grafikoki ikusgarria izan zen garai horietan, baina kritikak ez ziren batere onak izan, jokoaren jokagarritasun txarra zela eta: Zailtasun kurba irregularra, jokoa gaizki diseinatua, motxilaren erabilera konplexua, eta beste hainbat. Joko honek ez zuen lortu Mario bati eskatzen zitzaion maila.\nMariok tronua berriz ere eskuratu zuen 2007an Super Mario Galaxy (Wii) jokoarekin. Joko honetan grabitatearekin egiten dugu jolas, planeta eta galaxietan zehar bidaiatuz, oso mekanika bereziak eta intuitiboak erabiliz. Nahiz eta Mario 64ren mailara ez iritsi, historioriako onenetarikoen artean dago joko hau ere. Arrakastak motibatuta, 2010ean bigarren zatia iritsi zen, Super Mario Galaxy 2 (Wii), aurreko formula errepikatuz eta aldi berean hau hobetuz.\nPlataforma-jokoetaz gain, Super Mario frankizia ahaltsua da. Kirol-joko askotan ikus ditzakegu Mario eta beste hainbat pertsonai, hala nola golfean jolasten (Mario Golf), tenisean (Mario Tennis), futbolean (Mario Strikers),... Mahai-jokoen estiloa imitatzen ere topatu ditzakegu, Mario Partyrekin. RPG generoan ere badugu aukera Mariorekin jokatzeko, Super Mario RPG, Paper Mario eta Mario & Luigik eskaintzen dizkiguten abentura dibertigarriekin. Yoshi kontrolatu dezakegu plataformazko Yoshi's Island jokoetan. Hainbat eta hainbat spin-off topa ditzakegu, baina spin-off guztietan esanguratsuena eta ezagunena, inongo zalantzarik gabe, Mario Kart da, kart txapelketetan irabazteko helburuz jokalariek elkarri azpijokoak eginez.\n2D plataformetara itzulera\n2006an Marioren jokoak beren sustraietara itzultzearekin egin zen apustu, New Super Mario Bros (DS) jokoarekin. Joko honek bi dimentsioen jokagarritasuna berreskuratzen du, garai horietako grafiko eta kontrolen aurrerakuntzak aprobetxatuz, eta 8 eta 16 bitetako kontsoletako jokoen elementu bereizgarrienak hartuz. Joko honek ez dakar berrikuntza nabarmenik, baina nostalgiarekin ederki egiten du jolas. 30 milioi ale saldu zituen, nostalgiak dirua ematen duenaren seinale.\nFormula honen arrakasta ikusita, Wii kontsolak ere jaso zuen bere 2Dko Mario jokoa: New Super Mario Bros Wii (2009). Joko honek aurrekoaren formula berdina aplikatzen du, baina oraingoan zerbait berria dakar: 4 pertsonak aldi berean jolas egin dezakete oraingoan. Zalantzarik gabe 8 biten garaian faltan botatzen zen zerbait errealitate bihurtu zen. Honek ere beste 30 milioi saldu zituen.\nOraingo generazioan arreta jarriz gero, Marioren joko askorekin gozatzeko aukera dugu, bi edo hiru dimentsiotan, nahi dugun bezala. Hasteko New Super Mario Bros 2 dugu (3DS, 2012), non “New” estiloa mantentzen den, aurreko jokoekiko inongo berritasunik ekarri gabe. 10 milioi besterik ez ziren saldu, gutxi aurreko biekin konparatuta, eta kritikak ez ziren oso onak izan, errepikakorregia izateagatik.\nBada “New” estiloaren joko bat definizio altuan: New Super Mario Bros U (Wii U, 2012). Hau ere oso errepikakorra da, eta hobekuntza nabariena grafikoak baino ez dira, baina jokagarritasunaren aldetik ez dauka ezer esanguratsurik. 5 milioi kopia salduta, nostalgiaz beti ezin dela bizi argi gelditzen da.\n2D jokoetaz gain 3Dkoak ere baditug. Super Mario 3D Land (3DS, 2011) jokoak 2D eta 3D formatuak batzen ditu, bien arteko hibrido bat sortuz. 3D munduetan 2D jokoetako jokagarritasuna erabiltzen da. Nahiz eta kontserbadore xamarra izan, "New" estiloarekin antzekotasun handia edukiz, eduki aldetik oso aberatsa da. Beste behin, Marioren joko batek egundoko kritikak jaso zituen.\nHonen jarraipena Super Mario 3D World (Wii U, 2013) da, Marioren lehen jokoa 3Dn eta HDn. Erabiltzen den formula berdina da, baina oraingoan 4 pertsonek aldi berean jolastu dezakete. Joko hau bere aurrekoa bezain ona da.\nEta urteurrena ospatzeko aurten jaso dugun jokoa Super Mario Maker (Wii U) da. Joko hau maila-editore bat da, Marioren 2D joko mitikoen estetika jarraitzen duten mailak sortu ditzakegu, eta ondoren interneten elkarbanatu. Pertsona batzuek aurretik sortu dituzten mailak aztertzen baditugu, ikusten da jokoak potentzial handia duela, baina ez da orokorrean inork espero zuen era urteurren bat ospatzeko, komunitateak Super Mario Galaxy 3 edo Mario 64ren estiloko beste joko bat espero zituen eta.\nZalantzarik gabe, aurten asko dugu ospatzeko. Marioren jokoak oso ondo zaharkitu dira, orokorrean edonork jolastu ditzake eta ondo pasatu, denak dira gomendagarriak pertsona ororentzat. Agian Nintendok aukeratu duen modua ospakizunerako ez da egokiena, ezta gustukoena komunitatearentzat, baina dagoena da. Hala ere, zer modu hoberik ospatzeko bere jokoak beste behin edo lehenengo aldiz jolastuz?\nXabier Calvo Sept. 14, 2015, 10:58 p.m.\nGehien disfrutatu arazi didan bideojoko saga dudarik gabe. Super Mario Bros-ekin hasi nintzen eta azken Super Mario Maker esku artean dut gaur. Tarteko denak ditut ere, eta denak ditut gustoko, batzuk gehiago eta beste batzuk gutxiago, baina denak beharrezkoak nire ustez. Zorionak Mario, eta ea NX-erako mundu zabaleko Mario bat egiten duten, Mario 64 v2 bat, galanta litzateke.\nTa Zorionak Ander, horrelako artikulu ederra egiteagatik Mario-ren historia errepasatuz.\nEgoni Sept. 16, 2015, 5:12 p.m.\nArtikulu bikaina, lagun! Nostalgia-barra goraino igo didazu\nNire ustez Super Mario Maker urteurrena ospatzeko modu ezin hobea da. Oso editore konpletoa du eta egindako mailak online partekatzeak joko asko ematen dio. Honen ostean Nintendok ezingo du "NEW" formula erabiltzen jarraitu, ez behintzat orain arteko moduan. XD\nDena dela, zaleok beti izango dugu Super Mario 64/Galaxy berri baten itxaropena.\nXabi Sept. 22, 2015, 12:52 p.m.\nEskerrik asko, Ander, erreportaia bikaina!! Mariok formula oso onak erabili ditu bere historian, badirudi Mario Maker honekin dagoeneko ezingo dutela hainbeste birziklatu eta mekanika berriak ekarri beharko dituztela, eta hori berri ona da, zalantzarik gabe. Ea zer ekartzen diguten Nintendokoek datozen urteetan...\nXabier Calvo Sept. 23, 2015, 11 p.m.\nEgoni, Xabi, ez nago ados zuekin Mario maker-ekin orain arteko 2D Marioen mekanika edo formula agortu dela diozuenean. Mario Maker editore oso ona da, baina Nintendo-k dituen pantaila diseinatzaileen lana benetan errekonozitzeko balio du ere. Izan ere, Mario Maker-en pantaila onak diseinatzea zein zaila den ikusten da. Baloratuenak automatikoki ezer ikutu gabe pasatzen diren pantailak dira. Hor ikusten da, pantaila on bat, zailtasun kurba on batekin egitea zein zaila den. Ez dut topatu oraindik mario maker-en Super Mario World edo Super Mario Bros 3 bateko pantaila baten maila teknikoa duenik. Nirekin behintzat, 2D formularekin jarraitzen badu Nintendo-k joko bat salduta du.\nBide batez, Ander-ek New Super Mario Bros U-ri buruz dio errepikakorra dela, eta nabaria da New saga jarraitzen duela eta aurrekoen estilo berdina duela, baina beti bezala, Nintendo-ko "level designer"-ek kriston lana egin zuten. Jokoa oso dibertigarria da. Gainera 5 milioi salduta, nostalgiaz ezin da bizi, baina gaur egun 10 milioi inguru WiiU izanik merkatuan ezin da esan salmenta txarrak direnik. 2tik 1ek erosi dute jokua.\n(Ea polemika pixkat sortzen den XD)\nEgoni Sept. 29, 2015, 6:06 p.m.\nAupa, Xabier! Agortu beharbada ez, baina beste 2Dko Mario bat egitekotan berrikuntzaren bat sartu beharko bestela jai dute. Egia da pantaila diseinatzaileek lan aparta egiten dutela, baina hori guztia jendeak Mario Makerren egin badezake alferrik dabiltza.\nNew Super Mario Bros U jokoari dagokionez, jokoa izatez aparta da. Nik Luigiren DLCa eta guztiz erosi nuen (80 pantaila berri dakartzan hori) eta benetan lan bikaina egin zuten pantailak diseinatzen. Baina hori bai! Nire iritziz pantaila gehienak errazegiak dira. Urteekin zailtasun maila asko jaitsi da, eta hori oso nabaria da (ez bakarrik Marioren jokoetan). Super Mario 3D World jokoan esaterako, azken-azken pantaila kenduta, beste guztiak begiak itxita ere pasatzekoak dira ia... Baina jokoa dibertigarria da halere. Dena-den zailtasun maila igoko balute ni pozik.\nAnder Intxaurrondo Sept. 29, 2015, 7:09 p.m.\nPolemika polemika XD!! Orain ikusi ditut mezu guztiak, ez dut iruzkinen abisurik jaso eta\nNew Super Mario Bros Uri buruz, joko ona eta entretenigarria da, hori bai, baina DSkoa eta Wiikoa jolastu ondoren, honekin jarri eta sekulako Deja-Vu sentsazioa neukan, aurretik jolastu izan banu bezala. Nik ere argi daukat formula honekin ezin dutela jarraitu, berrikuntza oso nabariak behar dituzte Marioren 2D jokoek, batez ere orain, Mario Maker eta gero denok susmoa izango dugulako sortutako maila berriak joko horrekin egin dituztela. Mario 2D berriak zeharo berriak izan beharko dira, ahalik eta antzekotasun gutxienekin "New" seriearekin.\nEta mesedez, kendu dezatela behingoz "New" aurrizkia, ya ez da hain "new".\nSM3DWeko azken fasea ezinezkoa da.\nXabier Calvo Sept. 30, 2015, 9:16 p.m.\nBerrikuntzak sartu beharko dituztela noski, eta New estiloa aldatzen badute askoz hobeto. Baina ez dut uste hori egin beharraren arrazoia Super Mario Maker denik, aurretik dituen New sagako beste joko denak baizik. Berriz diot, jokatu ditudan Mario Maker-eko maila denetariko bat ere ez da heltzen edozein Mario sagako bideojoko bateko maila baten kalitatera.\nZailtasunaren kontuan zuekin ados, errazegiak dira azken jokoak, baina hori ez da Mario-en gaitz bat, bideojokoena orokorrean baizik. Gaur egungo plataforma jokuek ez dute lehengoek zuten zailtasun mailaren erdia ere, bestela gogoratu Battletoads, Ghouls'n'ghosts, Contra edo Super Mario Bros 2 (JAP) bera, hauek bai zirela zailak!\nEgoni Oct. 2, 2015, 9:22 p.m.\nArgi dago bai, hurrengo Mario 2D jokoek aldaketa sakon bat beharko dute, guztiz berritzailea izango den zerbait. Nintendo ezagututa gutxien espero duguna egingo dute beti bezala, onerako edo txarrerako.\nXabier, ez ahaztu NESeko Mega Man jokoetaz! Horiek bai zirela benetako erronka XD\nNik SM3DW pare bat astetan pasa nuen. Baina azken fasea gainditzeko... hiru hilabete inguru behar izan nituen eta 500 bizitza baino gehiago galdu nituen exageratu barik


Avatarrak joko: Chaos Aroa\nAlternative izenak: Avatarrak, online jokoa avatarrak, kaosa aroan\nOrain arte, Internet, badira asko online jokoak harrapaketa duen jokalaria bere barne mundua, Lur eta besterik Partida giro bat dira. Baina joko horiek, jokalari guztiak ez dute ekintza askatasuna, mugimendua bezala, eta borroka aurrera eramateko orduan.\nDuzun joko bat horrek ez du inoiz ezagutu duzun online jokoak estandarra kabituko eman nahi dugu - bat online jokoa da "Avatar: kaosa epea du." Joko honetan pertsonaien mugimendu askatasuna osoa izango du munduko avatar zabala zabaltzen da, plangintza bataila (hori aplikatuko da aukera eta ekintza beats askatasuna), eta borroka bera gertatzen da, denbora errealean eta jokalariak erabat kontrolatzen.\nEta beraz, Jokoari buruzko laburki ...\nOnline jokoa "Avatar: Chaos aroan" Badira zazpi jolastu lasterketak: giza, duende, Nano, OCR, demon, troll eta Danu. Zure berezia eta bikainak lasterketetan horietako bakoitzean. Gehienak orokortu arraza - nor gerlari eta Mago bat izan daiteke gizon bat. Beste lasterketa gehiago pertsonaia raskachek beraz dan lasterketa gehiago morroiak ilun eta duende Archer egokiagoa mota jakin bat joera. Jokoan Izena ematean, erabiltzaileak lehendik zegoen lasterketa edozein aukeratu ahal izango da, eta aukeratzeko zaila bada, beti dezakezu laguntza atala buelta, edo, bestela, arraza bakoitzak aukeratu eta saiatu pertsonaia jolasteko garbitu daiteke 11 maila lortu arte.\nPertsonaia lortzen du erdiko plaza eta eltxo handira erregistratzeko ondoren proba bataila bat, zein pertsonaiaren aukera erakusten da. Borroka hau ez du zertan ikaratu behar, eta desiragarria da pop pantailan eta berriketa sartu osatzen duten jokoan. Borrokaren ondoren, hiria bera esploratu dezakezu, hau da zure quest pertsonaia Elika, zein zeregin sinple eta horretarako hobariak jasoko duzu esperientzia eta zilarrezko formularioa (daiteke motxila pertsonaia bat aktibatzen "erabili" gainean klik eginez) emango lagunduko. Barrutia Guild, Plaza Central, Bizitegi Area eta hilerria: hiria bera lau auzoak ditu. Arlo bakoitzean egitura bat eta bertan esperientzia eta zilarra lortzeko, baita osasuna berreskuratu eta arropak eta armak erosteko lana hartzeko da. Erdiko plazan bertan Zelaia, non zure pertsonaia indarra borrokan, baita tratamendua tenplua eta baita ere non duen bonus bat ematen osasuna eta manna den erlijio bat hartu ahal izango duzu ikusi ahal izango dituzu da.\nPertsonaia Elika ematen duten lanpostu guztiak egin ondoren erraz irits daiteke 8 maila (denbora hartzen du ordubete baino gutxiago, lan bat izan ezik.) Gero dendara joan ahal izango duzu eta janzteko zure pertsonaia herrialdeko ibiltzen eta konplexuagoa lanak egiteko. Noiz buildup hautatu aukera bat warrior, magoa, arkularia edo Clover egin behar duzu. Soldadu ezpatak, aizkorak, klubak, mages staves, arku eta Baleztak aldeko arkulariak, eta Clover for - - Clover karaktere mota horietako bakoitzaren armak hornitzen. Txanda magoak lau motatan bana daitezke: iluna, argia, adimena eta, gainera, ahal stihiyschiki magia hainbat konbinazio bat pertsonaia bat izango da.\nHasierako mailetan eskuragarri argi pertsonaia zereginak laguntzen duten sitemu gudu mapa, eta beste partiduan ñabardurak arakatzeko. Duen pertsonaia maila handiagoa - zeregin zailagoa eta horrela urtzen interesgarriagoa jolasteko bihurtzen. Jokalari bakoitzak bere jokoa lekua aurkitu daiteke - zenbait pertsonaiak garatzeko PVP batailak eta eraso ezer mugitzen, beste batzuk PvE borrokak eta natura biltzeko baliabideak eta ostikoka bot ibilaldi baketsuak.\nIritsi maila 51 pertsonaia Bazen aukera Berraragitze erritual bidez joan eta du (arraza hobetu) inprimaki altuena lortu du: Vampire Golem, Berserk, Giant, Angel, Hilotza, Torre, Ghost, Efreet, Jinnah (pertsonaia horrek lasterketa arabera) . Inprimakiak handiagoa euren gaitasunak osagarria eman eta pertsonaia avatarrak mundua ezagutzeko, alboko interesgarriagoa berri batekin.\nOnline jokoa eta zaitez egiaztapena avatarrak mundura -\nBeraz, nork bere gaitasun probatzeko erabaki!


Eztena arte eszenikoen jaialdia ekainaren 5etik 12ra egingo da Errenterian - KULTUR SHAREA\nAurtengo edizioan askotariko zortzi ikuskizun ikusteko aukera egongo da Lekuona Fabrikan, Mikelazulo kultur elkartean eta Niessen auditorioan.\nEkainaren 5etik 12ra bitartean, Eztena arte eszenikoen edizio berria egingo dute Errenterian, Zizt! Kultur elkarteak, Mikelazulo kultur elkarteak eta Errenteriako Udalak antolatuta, EHAZE Antzerki taldearen laguntzarekin.\nJaialdia duela 14 urte sortu zen edukietan, formetan, zein antolakuntza moduetan arriskuak hartzen zituztenei plaza bat eskaintzeko helburuarekin.\nAurtengo edizioan askotariko zortzi ikuskizun ikusteko aukera egongo da hainbat eszenatokitan: Lekuona Fabrika, Mikelazulo kultur elkartea eta Niessen auditorioa. Gonbidapenak eztena.eus webgunean jarri dituzte eskuragai.\nLekuona Fabrikan, 19:00etan: Metrokoadrokaren Zeozertan dabil baina ez dakit zertan.\nMikelazulo kultur elkartean, 10:00 / 11:30 / 13:00 / 15:30 / 17:00 / 19:00etan: Idoia Zabaletaren Ikusmenaren masaia\nMikelazulo kultur elkartean, 18:00etan: Eztenako lantaldearen eskutik Mikelazuloko elkargunearen inaugurazioa.\nNiessen auditorioa, 19:00etan: Dxusturi Teatroaren Lakoste.\nNiessen auditorioa, 20:30etan: Las XL-ren Degenérate mucho.\nMikelazulo kultur elkartean, 10:00 / 11:30 / 13:00 / 15:30 / 17:30 / 19:00: Idoia Zabaletaren Ikusmenaren masaia.\nNiessen auditorioa, 18:00etan: Eider Perez eta Amets Cañizares / Laura Penagos eta Lorena Arangoa / Irati Velez Ruiz eta Idoia Tapia Martinez (Sastakai taldea) / Mikel Tejada / Orfilia Seijas / Hodei Arrastoa eta Amaia Irazabalen eskutik Piezak. Zizteberg beken emaitzak.\nNiessen auditorioa, 21:00etan: Gilkitxaro taldearen eskutik ETAren agiri bulegoa.\nMikelazulo kultur elkartean, 09:30 / 11:00 / 12:30 / 14:00: Idoia Zabaletaren Ikusmenaren masaia.\nLekuona Fabrikan, 19:00etan: L’Alacran taldearen eskutik Makers.


Euskadi bisitatzeko asmoz? Hamaika txoko eta toki daukazu bisitatzeko: hondartzak, mendiak, museoak, jatetxeak, antzokiak... zerrenda oso luzea da. Gaur horietako hiru azpimarratuko ditugu zure bisitaldi horretan galdu behar ez direnak.\nMotxila prest! Bagoaz!\nLehen geldialdia Vitoria-Gasteizen egingo dugu. 2012 urtean arabar hiriburua europar hiriburu berde izendatu zuten. Merezitako saria egunez egun berdeago, ekologikoago eta inguruarekiko errespetuzkoa den hiri batentzat.\nVitoria-Gasteizen hainbat dira parkeak eta gune berdeak, eta batez ere hiria inguratzen duen eraztun berdea oso berezia da. Oso aproposa paseatzeko, hirigunetik metro batzuetara eraztun berdean hainbat dira ezkutatzen diren altxor naturalak: bustiguneak, basoak edota animali erreserbak. Oinez zein bizikletaz egin daiteke bisitaldia. Hurrengo 12 hilabeteotan bisitatu eta deskubritzeko gonbitea egiten dizuegu.\nOraingoan Bizkaira egingo dugu jauzia, Enkarterrietan kokatzen den Galdames herrira. Bertan aurkitzen da Loizaga dorre dotorea zeinean automobil bilduma zoragarria dagoen. Garai guztietako 75 ibilgailu, horien artean munduko Rolls Royce kotxeen bildumarik hoberenetarikoa.\n20. hamarkadako Ford T bezalako bitxiak edota Ferrari Testarrossa edo Lamborghini Countach bezalako kirol-auto klasikoak ere aurkituko ditugu. Motorren mundua gustuko duten guztientzat derrigorrezko bisitaldia!\nEta Bizkaian jarraituko dugu herrialdeko eraikinik esanguratsuenetakoa ezagutzeko. Egun Guggenheim Bizkaiaren modernotasunaren irudia bada ere joan den XX. mendeko hasieran Bizkaia Zubia izan zen. 1893an eraikitako zubi eseki zoragarri hau itsasadarraren albo biak lotzen ditu, Areeta eta Portugalete hain zuzen ere.\nEsekitako lehen zubi transbordadorea izan zen eta gaur egun oraindik ere funtzionatzen jarraitzen du, ikuskizun paregabea izanik erabilgarritasunagatik eta baita edertasun mekanikoagatik. Gure Eiffel dorre partikularra!\nGonbidatuta zaude Euskadiko hiru txoko hauek ezagutzera etortzeko. Ez zaitez kezkatu! Inguruetan ostaturik hoberena lortzen lagunduko zaitugu.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"R-400" topic_facet:"Lanbide Heziketa" topic_facet:"Mekatronika Industriala (Heziketa Zikloa). Goi maila" topic_facet:"Kalitatearen kudeaketa,laneko arriskuen prebentzioa eta ingurumen-babesa (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: R-400 Proposatutako gaia: Lanbide Heziketa Proposatutako gaia: Mekatronika Industriala (Heziketa Zikloa). Goi maila Proposatutako gaia: Kalitatearen kudeaketa,laneko arriskuen prebentzioa eta ingurumen-babesa (Modulua)\n3 Fabrikazio Mekanikoa (Lanbide Arloa) 3 Fabrikazio Mekanikoen Industrietako Segurtasun Planak (Modulua) 3 Fabrikazio mekanikoko produkzioaren programazioa (Heziketa Zikloa). Goi maila 3 Galdaketa eta pulbimetalurgiaren bidezko produkzioa (Heziketa Zikloa). Goi maila 3 Instalazioa eta mantenimendua (Lanbide Arloa) Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 3 Lan Arriskuen Prebentzioa (Heziketa Zikloa). Goi maila Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekatronika Industriala (Heziketa Zikloa). Goi maila 3 Metal-eraikuntzak (Heziketa Zikloa). Goi maila 3 Metal-eraikuntzen industrietako segurtasun-planak (Modulua) 3 Sekuritate baldintzetatik deribatutako arriskuak (Modulua) 2 Mantentze-lanen eta kalitatearen prozesuak eta kudeaketa (Modulua) 1 Laneko prestakuntza eta orientabidea (Zeharkako modulua) 1 Linea automatizatuen muntaia- eta mantentze-lanak (Modulua) 1 Lotura- eta muntai-teknikak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...